Boing ulaže 450 miliona dolara u leteće taksije Wisk - Sve o novcu\nHome\tNovac\tBoing ulaže 450 miliona dolara u leteće taksije Wisk\nBoeing Co (BA.N) ulaže dodatnih 450 miliona dolara u Wisk Aero kako bi podržao razvoj budućih bespilotnih letećih taksija, saopštio je u ponedeljak američki vazduhoplovni gigant, a preneo je Rojters.\nKalifornijski Wisk, u vlasništvu Boeinga i Kitti Hawk – kompanije za vazdušna vozila koju je pokrenuo suosnivač Googla, Lari Pejdž – jedan je od desetina proizvođača električnih vozila sa vertikalnim poletanjem i sletanjem (eVTOL), ali se razlikuje po fokusiranju svojih napora na autonomni let.\n„Naše gledište je da je to velika strateška prednost Wiska, prelazak pravo na samoleteću letelicu, ugrađivanje tih principa na svakom nivou dizajna i razvoja“, rekao je za Rojters glavni strateški direktor Boinga Mark Alen.\nOdluka da se preskoči generacija pilotiranih eVTOL aviona koje razvijaju nezavisne startap kompanije i neke grupe za vazduhoplovstvo podrazumeva kasniji ulazak u službu od ciljanog datuma 2024. koji predviđa većina konkurenata.\nBoeing je odbio da navede datum predstavljanja putničkog vozila šeste generacije Wisk, ali su industrijski izvori rekli da je ideja bila da se ono predstavi za sertifikaciju oko 2028.\nBoeing je rekao da će to biti prvo autonomno vozilo za prevoz putnika koje će biti sertifikovano u Sjedinjenim Državama.\nŠta je Wisk?\nWisk je kompanija za naprednu vazdušnu mobilnost (AAM) posvećena pružanju bezbednog, leta za sve, svaki dan. Wiskov samoleteći, eVTOL (električno vertikalno poletanje i sletanje) vazdušni taksi, omogućiće putnicima da preskoče saobraćaj i brže stignu do odredišta. Sa sedištem u oblasti zaliva San Franciska i na Novom Zelandu, Wisk je nezavisna kompanija koju podržavaju The Boeing Company i Kitti Hawk Corporation. Sa više od decenije iskustva i preko 1500 probnih letova, Wisk oblikuje budućnost svakodnevnih putovanja i gradskih putovanja, bezbedno i održivo.\nWisk je na putu da isporuči bezbedan, autonoman, potpuno električni, svakodnevni let, saoštila je kompanija.


Da li je u pitanju puna igra ili DLC?\nUpdated ponedeljak 13 06 2016 14:47:11\nPosted ponedeljak 13 06 2016 14:16:00\nNa samom početku Bethesda konferencije na E3, koji trenutak pre otkrivanja Quake Champions igre, Bethesda je prikazala mali easter egg koji ukazuje na novu Wolfenstein igru ili barem DLC.\nKao što možete videti na slici iznad, "boot-up" sekvenca na početku konferencije pokazuje, između ostalih Wolfenstein naslova (The New Order iz 2014-e i Old Blood expansion iz 2015-e) i "New Colossus" za koji je datum izlaska nedostupan.\nNejasno je da li je u pitanju novi DLC za Wolfenstein ili je po sredi skroz nova igra, no mi smo kontaktirali Bethesdu i dopunićemo ovu vest čim dobijemo odgovor od njih. Nije na odmet pomenuti da je "New Colossus" referenca na pesmu koju je glavni lik igre - B.J. Blazkowicz, pomenuo na kraju Wolfenstein: The New Order-a.\nMožete pogledati "boot-up" sekvencu sa konferencije u videu ispod.


Lavrov: London namerno teži podrivanju odnosa s Moskvom\n► Lavrov: London namerno teži podrivanju odnosa s Moskvom\nFoto: Beta/AP/Nicolas Datiche\nMinistar spoljnih poslova Rusije Sergej Lavrov izjavio je danas u Tokiju da London namerno teži podrivanju odnosa s Moskvom, povodom slučaja trovanja bivšeg dvostrukog agenta Sergeja Skripalja i njegove ćerke.\n"Nema sumnje da su britanske vlasti namerno zauzele kurs čiji je cilj podrivanje bilateralnih odnosa", kazao je Lavrov posle razgovora s japanskim kolegom Tarom Konom, prenosi Tass.\nŠef ruske diplomatije je naveo da će Kremlj i dalje primenjivati recipročne mere "ako London nastavi s akcijama protiv Rusije".\nLondon tvrdi da su otrovani varijantom nervnog gasa "novičok", razvijenom u Sovjetskom Savezu, dok Moskva negira umešanost.\nMoskva očekuje, dodao je Lavrov, da će kontakti Tokija i Londona pomoći da se razjasni gde su Skripalj i njegova ćerka, i da se pojasne određena pitanja u vezi s istragom tog slučaja.\n"Izrazili smo nadu da će naši japanski prijatelji održati kontakte s Velikom Britanijom kako bi pomogli razjašnjenju najmanje dve stvari - gde se trenutno nalaze gospodin Skripalj i njegova ćerka i zašto je britanska vlada već izrekla presudu iako se očekuje da istraga traje mesecima", kazao je Lavrov.\nJapanski ministar spoljnih poslova Taro Kono rekao je da je upotreba hemijskog oružja neprihvatljiva i pozvao da se utvrde činjenice u slučaju trovanja Skripalja.\nLavrov je dodao da Moskva insistira "na saradnji uz potpuno poštovanje Konvencije o hemijskom oružju".


AGENCIJA I MUP U ZAJEDNIČKOJ KAMPANJI „VEŽI POJAS, NE PREKIDAJ ŽIVOT“ - Televizija K-1\nAgencija za bezbednost saobraćaja u saradnji sa Ministarstvom unutrašnjih poslova Republike Srbije pokrenula zajedničku kampanju sa ciljem povećanja upotreba sigurnosnog pojasa i dečijih auto- sedišta pod nazivom ,,Veži pojas, ne prekidaj život”.\nPrema podacima Agencije za bezbednost saobraćaja od izuma automobila sigurnosni pojas je sredstvo koje je spasilo najviše života, a 75 odsto stradalih u saobraćajnim nezgodama prilikom ispadanja iz vozila nisu bili vezani. Sigurnosni pojas predstavlja osnovni sistem zaštite, a sva ostala sredstva dodatni sistemi ukoliko se pojas ne koristi, svi ostali sistemi ili nemaju efekta ili će imati negativne posledice.\nAgencija za bezbednost saobraćaja od 2013. godine sprovodi istraživanja o upotrebi pojasa, a te 2013.godine, 68 odsto vozača koristilo sigurnosni pojas na prednjem sedištu, dok je danas taj broj povećan na 84 odsto.\nMajor policije Vladica Stojanović, komandir saobraćajne policijske ispostave Leskovac najavio je pojačanu kontrolu saobraćaja kada je reč o upotrebi sigurnosnih pojaseva i dečjih auto – sedišta.\nKada je reč o bezbednosti dece zakon mnogo toga reguliše, dodao je Stojanović.\nSem pojačane kontrole upotrebe bezbednosnog pojasa i dečjih sedišta u automobilima, iz PU Leskovac najavljuju i pojačanu kontrolu stanja alkoholisanosti vozača i upotrebe psihoaktivnih supstanci. I ponašanje pešaka u saobraćaju je nešto na šta će biti obraćena posebna pažnja saobraćajne policije. Za građane je najbitnije u smislu bezbednosti svoje i ostalih učesnika u saobraćaju da ne krše saobraćajne propise, da čuvaju svoje živote jer na taj način čuvaju i živote drugih, a saobraćajna policija će sankcionisati svaki saobraćajni prekršaj.\n← SUGRAĐANINA TUKAO DRŠKOM PIŠTOLJA\nVesti TV K 1 09 03 2021 →\nRADOVI NA IZGRADNJI NOVOG STADIONA U PUNOM JEKU, ROK ZA ZAVRŠETAK FEBRUAR 2023. GODINE


M. D. 4. avgusta 2016. 15:14\nPredsednik FK Crvena zvezda Svetozar MIjailović ocenio je danas da je posle eliminacije od Ludogoreca u kvalifikacijama za Ligu šampina potrebno podržati ekipu i da u budućnosti rezultati sigurno neće izostati.\n„Vidim da se u delu javnosti pravi odijum u odnosu na Zvezdu. Posle 2:2 u Razgradu vladalo je opšte zadovoljstvo i euforija, mada je naš trener upozoravao da ništa nije gotovo. Posle praktično istog rezultata u Beogradu i ispadanja posle produžetaka odjednom, prema delu javnosti, u Zvezdi ništa ne valja. Ali u sportu, u fudbalu neko mora da izgubi i ovog puta smo to bili mi, ali igramo i borićemo se i dalje“, rekao je Mijailović.\nPrema njegovim rečima, ne može se ići iz krajnosti u krajnost.\n„Zaštitićemo ekipu i stručni štab i pružiti im podršku jer Zvezda je još u Evropi. Pozivam sve navijače da pomognu timu na svakom meču koji sledi i da pruže podršku kakvu su pružali u svim prethodnim mečevima – domaćim i međunarodnim“.\nMijailović je podsetio na početak prošle sezone i kako je potom završena.\n„Osvojili smo šampionsku titulu, prvi put posle ko zna koliko godina godinu završili sa pozitivnim stanjem, prihodovali 14 miliona evra, značajno smanjili dug kluba i bili u prilici da se borimo za Ligu šampiona. Ove sezone je neuporedivo bolje jer Zvezda još nije poražena u standardnih 90 minuta igre“.\nPored toga, Mijailović ističe da Zvezda trenutno ima veoma kvalitetan tim.\n„Sačuvali smo šampionsku ekipu, a tim je pojačan praktično bez ikakvog troška u prelaznom roku igračima iz ozbiljnih sredina; Mouče je došao iz šampiona Argentine, Kanga iz drugog tima Rusije, Ruiz iz trećeg tima Ukrajine. Još cela jedna generacija mladih asova stasava u prvom timu, tako da sada Zvezda praktično ima dva kvalitetna tima i igra dobar fudbal“.\nMijailović, koji je bio predsednik crveno-belih i 1991. godine kada je osvojena titula šampiona Evrope kaže da je potrebno strpljenje.\n„U Ligu šampiona se ne ulazi preko noći. Zato ne treba upadati u zamke trenutnog raspoloženja već treba raditi strpljivo. Bar Zvezdina istorija o tome rečito govori. Neophodan je kvalitetan i višegodišnji rad. I mislim da navijači u suštini to prepoznaju. Zato ih pozivam da pomognu treneru, ekipi i klubu svojom podrškom, a rezultati neće izostati“.\nZa kraj, Mijailović je rekao da će stručni stab odlučiti da li će Luis Ibanjez napustiti klub i otići u Trabzon pre ili posle plej-ofa za plasman u Ligu Evrope.\n„Mi smo dogovorili transfer Luisa Ibanjeza i od tih sredstava praktično obezbedili novac za plate pojačanja. Njegova obaveza prema Zvezdi je do kraja evropskih kvalifikacija, a odluku o vremenu realizacija transfera donosi stručni štab“, zaključio je Mijailović.\nCrvena Zvezdasvetozar mijailović


Treća prodaja imovine Progresa\nBeograd -- Kompanija Progres oglasila je treću prodaju nepokretne imovine putem javnog nadmetanja. Predmet prodaje su objekti koji se nalaze u sklopu zgrade "Progres" u Zmaj Jovinoj u centru Beograda, u pešačkoj zoni Knez Mihailove ulice, a imovina je podeljena u osam celina.\nOglašena i treća prodaja "Progresa"\nOglašena i treća prodaja "Progresa" Kompanija "Progres" oglasila je treću prodaju nepokretne imovine putem javnog nadmetanja. BEOGRAD,) - Kompanija "Progres" oglasila je treću prodaju nepokretne imovine putem javnog nadmetanja.\nProdaja zgrada ‘Progresa’ u Beogradu po treći put\nKompanija „Progres“ oglasila je danas, po treći put, prodaju nepokretne imovine u putem javnog nadmetanja 11. decembra. Prodaju se objekti u sklopu zgrade „Progres“ u Zmaj Jovinoj, u centru Beograda, a imovina je podeljena u osam celina.\nBEOGRADSKI PROGRES SE PONOVO PRODAJE! Ovo je već TREĆI put\nOglašena je i prodaja tehničkog centra "Progresa" u Krnjači, po početnoj ceni od 11,5 miliona evra. Kompanija " Progres " oglasila je danas, po treći put, prodaju nepokretne imovine u putem javnog nadmetanja 11. decembra.\n"Ne kupujte Galeriju Progres"\nB92 - 10.11.2019\nBeograd -- Zamenik gradonačelnika Goran Vesić pozvao je pravna i fizička lica da ne učestvuju u licitaciji za prodaju izložbene galerije "Progres" u Knez Mihajlovoj ulici. On je rekao da to ne čine "osim ako ne žele da ulažu u kulturu”, jer je ona namenjena samo sa kulturne ...\nNamenjena je samo za kulturne delatnosti\nALO - 10.11.2019\nZamenik gradonačelnika Beograda Goran Vesić pozvao je danas pravna i fizička lica da ne učestvuju u licitaciji za prodaju izložbene galerije "Progres” u Knez Mihajlovoj ulici, istakavši da to ne čine "osim ako ne žele da ulažu u kulturu”, jer je ona namenjena samo sa kulturne ...\nNa prodaju galerija „Progres”, Vesić poručuje: Ne kupujte ako ćete od nje da pravite kockarnicu\nPolitika - 10.11.2019\nZamenik gradonačelnika Beograda Goran Vesić pozvao je danas pravna i fizička lica da ne učestvuju u licitaciji za prodaju izložbene galerije „Progres” u Knez Mihailovoj ulici, istakavši da to ne čine „osim ako ne žele da ulažu u kulturu”, jer je ona namenjena samo sa kulturne ...\nVesić: Ne kupujte galeriju "Progres", ona je namenjena za kulturu, a ne za KOCKARNICU\nZamenik gradonačelnika Beograda Goran Vesić pozvao je danas pravna i fizička lica da ne učestvuju u licitaciji za prodaju izlobene galerije "Progres" u Knez Mihailovoj ulici, istakavi da to ne čine "osim ako ne žele da ulažu u kulturu, jer je ona namenjena samo sa kulturne ...


ZA VIKEND KREĆE LUDILO: Takmičenje se zahuktava - još nije kasno da OSVOJIŠ AUDI : Nadlanu.com\nObjavljeno 25. jun 2021. / 12:00:57\nPriključi se najjačem takmičenju na Balkanu!\nMeridian je ponovo spremio ubedljivo najbolju ponudu za klađenje – prvo preuzmite BONUS OD 2.000 DINARA, a onda posetite meridianbet.rs sajt gde vas čekaju NAJVEĆE KVOTE za mečeve Evropskog prvenstva.\nA sada najlepši deo...\nKako EURO 2020 ulazi u završnu fazu, tako i najveće takmičenje ovog leta postaje još uzbudljivije!\nJedini uslov je da u toku trajanja takmičenja igrač uplati depozit u minimalnoj vrednosti od 5.000 RSD.\nJoš nije kasno, ovo je prilika koju ne smeš da propustiš!\nbonus za klađenjeEURO 2020EURO 2020 takmičenje meridianmeridian nagrade audimeridian registracijaodigraj najviše tiketatakmičenje meridian auditakmičenje u meridianutop_slider\nBane says pre 7 meseci\nUčestvujem od kako je počela trka za Audi, ne odustajem! 💪\nLerma says pre 7 meseci\nHahaha nisi jedini ,medju samom vrhu sam\nFlaki says pre 7 meseci\nNajbolje nagrade…sada krece 1/8 finala..vrhunske kvote u Meridianu…sada je sansa za Audi.\nEl Matador says pre 7 meseci\nAudi je brutalno dobar verujem da nisam medju top ten..al ko god da ga osvoji bice prezadovoljan\nMaras!!! says pre 7 meseci\nSamo mi vi cepajte za audi ja onda uzimam 55000e na meridianovom kazinu😛\nDjole says pre 7 meseci\nNeko će uskoro da vozi Audi!\nDi maria says pre 7 meseci\nZa vikend je bas dobro spremljeno ima dobih utakmica i dobrih ponuda


Holandija odgovorna za smrt bošnjaka u Srebrenici\nŽena plače pored kovčega rođaka u Memorijalnom centru Potočari 11. jula 2013.\nPresudu po tužbi nekadašnjeg prevodioca UN Hasana Nuhanovića, kome su stradali majka otac i mlađi brat, doneo Vrhovni sud Holandije\nHolandski Vrhovni sud proglasio je državu Holandiju odgovornom za smrt trojice Bošnjaka, kojima je naređeno da napuste bazu UN-a u trenutku kada su snage bosanskih Srba ulazile u Srebrenicu, 1995. godine.\nTužbu je podneo Hasan Nuhanović, koji je radio kao prevodilac Ujedinjenih nacija tokom balkanskog konflikta. Nuhanović je zatražio pravdu za ubistvo svoje majke, oca i mlađeg brata. Sudska odluka se međutim, ne odnosi na majku, već samo na Hasanovog oca i brata, i još jednog čoveka, koji su zajedno sa oko 8.000 bošnjačkih muškaraca i mladića ubijeni u Srebrenici u julu 1995.\nZa tu mučnu epizodu kriv je ograničeni mandat mirovnih snaga, tvrdi pripadnik bivšeg holandskog bataljona, Vim Dajkma.\n“Mislim da su nas naši prijatelji, SAD, Britanija, Francuska, sprečili da uradimo to što je trebalo. Tu enklavu nije moglo da odbrani 420 vojnika, od kojih samo 250 pešadinaca. Teritorija prečnika oko 50 kilometara pod napadom teške artiljerije i tri hiljade srpskih vojnika, nije se mogla odbraniti lakim naoružanjem”.\nIshod sudskog postupka koji je trajao deset godina, komentarisale su i majke Srebrenice:\n“Ovo što se desilo danas trebalo je da se desi na prethodnom suđenju, jer ipak mi porodice znademo ko je odgovoran po pitanju Srebrenice. Ko je Srebrenicu proglasio zaštićenom enklavom, ko je stavio svoj potpis na Srebrenicu, ko je nadgledao Srebrenicu, ko je od ’93 do ’95 godine kontrolisao sigurnost u Srebrenici. Mi smo se nadali da će to vlada Holandije prihvatiti ranije, ali eto nije nikada kasno. Nadamo se da će i ostali koji su odgovorni za Srebrenicu prihvatiti svoju odgovornost, a to su Ujedinjene nacije i svi oni koji su mogli da spreče genocid u Srebrenici. Da sankcionišu one koji su odgovorni i da krenemo više jednom ka boljoj budućnosti”, rekla je jedan od njih, dok je druga dodala:\n“Kad sam krenula iz svoje kuće u ovu fabriku, verovala sam holandskom bataljonu da će nas zaštiti. Došla sam tu gde je crna soba. Tu sam sa svojom ćerkom i svojom snahom bila. Vjerujte mislila sam da smo imali neku zaštitu, ali nismo je imali”.\nPresuda holandskog Vrhovnog suda mogla bi da utiče na buduće mirovne misije UN, jer će države nerado pristajati da učestvuju u stranim vojnim operacijama ukoliko se uvede pravilo da će njihovi vojnici odgovarati za eventualne loše ishode.


Podela Kosova, ili daj šta daš | Kosovo i Metohija\nPočetna strana > Debate > Kosovo i Metohija > Podela Kosova, ili daj šta daš\nIdeju o podeli Kosova i Metohije koju je još 1990. „lansirao” Dobrica Ćosić, ponovo je ovih dana aktuelizovao ministar unutrašnjih poslova i predsednik SPS-a i Ivica Dačić. Potpredsednik Vlade Srbije, ipak nije prvi zvaničnik sadašnje Vlade koji se javno založio za tu ideju, pošto je dve nedelje ranije i Borko Stefanović, šef Vladinog pregovaračkog tima, izjavio da je podela Kosova samo jedna od tema o kojoj je Beograd između ostalog spreman da razgovara. Ali, dok je Stefanovićeva izjava prošla gotovo nezapaženo, Dačićeva je, zbog funkcija koje obavlja već izazvala brojne reakcije i komentare.\nDomaća javnost je podeljena, a zvaničnici EU i SAD, kao i tzv. Kosova, odbijaju i samu pomisao na podelu. Ali, prema brojnim mišljenjima to je jedna od mogućnosti o kojoj se i u Srbiji i u inostranstvu razmišljalo svih ovih godina. Iako se plan o podeli Kosova kosi sa javno proklamovanom državnom politikom, ova ideja je već duže vreme prisutna u srpskih političkim krugovima, posebno u Demokratskoj stranci, a prema nekim mišljenjima, ideja o podeli je je jako prisutna i kod predsednika Srbije, koji smatra da se na neki način delimično može ostvariti plan Dobrice Ćosića. Boris Tadić je u septembru 2008, naveo da je spreman da razmišlja o opciji podele „ako iscrpemo sve prethodne“, a prema pisanju Slobodne Evrope, predsednik Srbije je prošle godine pokušao u dva tri navrata da za to lobira u tzv. međunarodnoj zajednici, ali se pokazalo da je raspoloženje Vašingtona da se ne ulazi u rizik prekrajanja postojećih granica. .\nIdeju podele Dobrica Ćosić je iznosio još osamdesetih godina u nekim intelektualnim razgovorima, a prema svedočenju Borisava Jovića, Ćosić je u dvočasovnom programskom razgovoru o načinima rešavanja srpskog nacionalnog pitanja, vođenom u septembru 1990. godine, izneo procenu da se "Kosovo ne može očuvati", pa je stoga savetovao da je realno tražiti razgraničenje, „uz zadržavanje uglja i nekih svetinja (Gračanicu, Gazimestan) ". Ćosić je, prema pisanju NIN-a iscrtao i prvu mapu podele Kosova i sačinio plan o raspodeli teritorije u odnosu 33 prema 77 odsto, u korist Srbije. Linije tog razgraničenja povlačene su od Prištine prema Peći, bez Drenice, uključujući Prizren, Đakovicu i Dečane. Ovaj plan ni u tadašnjim okolnostima nije realizovan, a ideju podele, ali bez nužne razmene teritorija (tzv. podela amputacijom), izneo je i 1996. godine, na godišnjoj skupštini SANU njen tadašnji predsednik, Aleksandar Despić, koji je zbog toga u domaćoj javnosti oštro napadan. Za podelu zalagali su se devedesetih i neki zapadni krugovi, poput Vorena Cimermana, poslednjeg američkog ambasadora u Jugoslaviji, i lorda Dejvida Ovena, nekadašnjeg ministra spoljnih poslova Velike Britanije i evropskog pregovarča za Bosnu 1992-1995. Podela Kosova bila je plan i nekadašnjeg premijera Zorana Đinđića, čiju je aktivnost u tom pravcu prekinula nasilna smrt, a iako se od tada čulo još nekoliko zalaganja, za podelu južne pokrajine, uglavnom iz inostranstva , niko od srpskih zvaničnika, sve do Dačića nije ovako javno i otvoreno pomenuo tu mogućnost.\nBoris Tadić je u septembru 2008, naveo da je spreman da razmišlja o opciji podele „ako iscrpemo sve prethodne“.\nDačićevo zalaganje za podelu, ili kako je rekao „razgraničenje“ na Kosovu u suprotnosti su sa Ustavom, rezolucijom Skupštine Srbije o Kosovu, kao i sa Platformom Vlade Srbije za razgovore o Kosovu i Metohiji. Reakcije Vlade na njegove stavove bile su međutim vrlo blage, tako da bi se, iako Dačić nije ni šef države, ni ministar spoljnih poslova, ni ministar za KiM, njegov stav mogao okarakterisati i kao nezvanični stav Vlade i Demokratske stranke, koja ga kako piše Blic, prećutno podržava. Ova izjava ujedno može biti i opipavanje raspoloženja i međunarodne zajednice i domaće javnosti. Sada je očigledno da su srpski zvaničnici i ranije mislili na podelu kada su govorili o potrebi „istorijskog pomirenja Srba i Albanaca“, i o tome kako jedna strane ne može da dobije sve a druga ništa. S obzirom na jasne i nedvosmislene Dačićeve stavove, čini se da su sada, (doduše najviše zaslugom predsednika Tadića) „iscrpljene sve mogućnosti“, i da se Vlada sada otvoreno založila za opciju podele, a prema mišljenju Dušana Janjića, Ivica Dačić je izjavom o razgraničenju sa Kosovom, prvi političar iz vladajuće koalicije koji je najavio i mogućnost priznanja nezavisnosti Kosova uz dogovor oko nove granice.\nU Vladi sada svakako pomno prate reakcije iz sveta, koje su uglavnom negativne. Prema mišljenju Obrada Kesića, Beograd nema podršku Vašingtona za podelu Kosova, premda ima zemalja članica EU koje bi rado prihvatile podelu Kosova, ali ako bi to postao većinski stava EU, to bi izazvalo i unutrašnji sukob u EU i sukob na relaciji Vašington - Brisel. Međutim, simptomatično je to što je dnevnik Blic, koji kako je nedavno Slobodan Antonić naveo služi za objave evropskih i američkih diplomata, u svom udarnom tekstu od 17. 05 2011, pod nazivom „I podela Kosova je moguća“ već naveo da je podela moguća uz uslov da se do nje dođe dogovorom Beograda i Prištine. Prema pisanju Blica, koji citira izvor iz Vlade, međunarodna zajednica razmatra tri opcije kao mogući ishod dogovora Beograda i Prištine: podelu Kosova, status kvo i primenu modela dve Nemačke, pri čemu Beograd ne bi priznao Kosovo, a Priština ne bi dobila stolicu u UN\nPošto mi obični smrtnici ne možemo da saznamo šta se dešava iza zatvorenih vrata diplomatije, zasad ne znamo da li će i koja od ove tri ideje u budućnosti biti ostvarene, a s druge strane, postoji mogućnost i da je do nekog dogovora već došlo, a da sada treba ubediti građane sa obe strane u neophodnost ostvarenja tog plana.\nPošto mi obični smrtnici ne možemo da saznamo šta se dešava iza zatvorenih vrata diplomatije, zasad ne znamo da li će i koja od ove tri ideje u budućnosti biti ostvarene, a s druge strane, postoji mogućnost i da je do nekog dogovora već došlo, a da sada treba ubediti građane sa obe strane u neophodnost ostvarenja tog plana. Stoga je i ideja podele sada na stolu, ali u mnogo lošijim okolnostima po Srbiju nego pre 20 ili 30 godina, tako da je i sam Dobrica Ćosić nedavno izjavio da je vreme za nju teže nego kad ju je on predlagao. U politici ništa ne treba da bude tabu, pa ni ideja o podeli Kosova to ne bi trebala da bude, ali je pitanje je na koji bi se način ona danas odrazila na Srbiju. Prema mnogim mišljenjima, imala bi katastrofalne posledice, ne samo po Srbe južno od Ibra. Prvi problem su zahtevi Prištine, koja bi možda bila spremna da se odrekne severnog Kosova, ali traži ono što se tamo zove „istočno Kosovo“ odnosno tzv. Preševska dolina sa tri opštine Preševom, Bujanovcem i Medveđom. Pitanje je i da i bi se Albanci zadovoljili samo s tim teritorijama, jer oni, kako je to nedavno saopštio Azem Vlasi, i dalje svojom smatraju i teritoriju Toplice sve do Niša. Podela Kosova bi takođe značila da Srbija prizna nezavisno Kosovo, ali bi u tom slučaju južno od Ibra, osim nekoliko manastira sa eksteritorijalnim stastusom ostalo ogromno kulturno nasleđe i veliki prirodni i privredni resursi. Podela Kosova bi mogla biti signal i za sve ostale separatiste u Srbiji, tako da je pitanje šta bi se u tom slučaju desilo sa Raškom oblasti, koja je naša kolevka u istoj meri kao i Kosovo i Metohija, kao i sa Vojvodinom. Osim toga, podela Kosova otvara i pitanje BiH i Makedonije, koje je malo ko na Zapadu spreman da otvori.\nKandidatura važnija od Kosova\nDiskutabilna je i sama težnja da se Srbiji „priključi“ samo sever Kosova, jer na primer, krajem pedesetih godina Petar Stambolić opštinu Leposavić sa još dvadesetak manjih naselja, nastanjenih isključivo srpskim stanovništvom, pripojio Kosmetu, tako da podelom po sadašnjem receptu Tadića i Dačića Srbija zapravo ne bi dobila gotovo ništa, a dala bi gotovo sve. Uprkos takvim argumentima, izgleda da srpska vlada i predsednik smatraju da da je podela Kosova po njihovom planu ustvari jedino moguće i prihvatljivo rešenje, kako za obe strane tako i za tzv. međunarodnu zajednicu. Jer, kao je nedavno pisao NIN, status kvo i pat pozicija ne odgovaraju skoro nikom, dok prema ocenama „Međunarodne krizne grupe“ problem u vezi sa statusom severnih delova Kosova će „Srbiju držati van EZ, a Kosovo van OUN. Stoga se čini se da je jedan od osnovnih uzroka Dačićevih „ispada“ upravo činjenica da nerešeno pitanje Kosova držati Srbiju van EU, jer se prema izjavama evropskih zvaničnika pitanje Kosova sve više postavlja kao prepreka tzv evrointegracijama.\nPošto je zaustavljanje evropskog puta najgori scenario za sadašnju vlast, stiče se utisak da Beograd sada žuri da pitanje Kosova nekako skine s vrata, a da se vladajuća koalicija u Srbiji sada javno i definitivno odriče Kosova kao prepreke na putu u EU, iako je to suprotno Ustavu Srbije i Rezoluciji SB br.1244. Čini se da u vrhu vlasti pokušavaju da reše pitanje statusa, s ciljem dobijanja statusa kandidata za EU. Jer, ako Srbija (čitaj sadašnja vladajuća koalicija) u oktobru ne dobije status kandidata – to će biti razoran udarac, ali ne Srbiji, već čitavoj politici Demokratske stranke, njenih satelita i celog tzv „proevropskog bloka“ i proevropske politike. To bi bio smrtni udarac i samoj Tadićevoj političkoj karijeri, koja je bazirana na obećanju da je upravo on lider koji će Srbiju uvesti u EU. Bio bi to zastrašujući nokaut i potres samih temelja tzv. proevropskog bloka, koji takav scenario izgleda da želi da spreči po svaku cenu, pa i po cenu odricanja od dosadašnje zvanične politike prema Kosovu. O tome svedoči i intervju Borka Stefanovića Večernjim novostima, gde on kaže da je „cilj je da na trajni način rešimo problem KiM i naš odnos sa Prištinom, jer bi se time izbeglo da to u nekom momentu bude postavljeno kao nekakva ucena za dalje evropske integracije Srbije i za regionalnu stabilnost“.\nPolitika prema Kosovu koju vodi sadašnja Vlada već duže vreme izgleda, blago rečeno, veoma sumljivo, ali s druge strane, puni povratak Kosova i Metohije u sastav Srbije se može ostvariti samo novim ratom. Ali, u situaciji u kojoj se danas nalazi Srbija i njena vojska, i u ovakvim međunarodnim okolnostima, novi rat za Kosovo bi po nas bio poguban i u bliskoj a verovatno i u malo daljoj budućnosti. Ipak, veliki argument onima koji smatraju da se Kosovo može vratiti samo ratom je to što se Srbija čekala ravno 523 godine da povrati Kosovo. Onima koji su sprmeni da čekaju narednih 500 godina (a možda i samo 100 ili 200) ostaje da spremaju svoje potomke, a dotle, u sadašnjim okolnostima rešenje za Kosovo se mora tražiti putem diplomatije. Sudbina našeg naroda je i ranije često je bila u rukama onih koji su osmišljavali i sprovodili njenu spoljnu politiku – ali tu onda moramo stati i zapitati ko je zapravo vodi.\nPolitika prema Kosovu koju vodi sadašnja Vlada već duže vreme izgleda, blago rečeno, veoma sumljivo, ali s druge strane, puni povratak Kosova i Metohije u sastav Srbije se može ostvariti samo novim ratom.\nNakon SAD i EU, to je svakako Boris Tadić, koji se „odao“ prilikom ponošenja rezolucije Srbije u Generalnoj skupštini UN, i koji je više puta pokazao da je spreman da zarad EU integracija pod noge baci sve što Srbiju „koči“ u tom putu, bez obzira na ogromne štete koje su njegovi potezi izazvali. Diplomatija na kraju, zavisi i od moći države – ali kakvu moć sadašnja Srbija može da demonstrira, u situaciji uništene privrede, političke nestabilnosti, slabe vojske, demografske katastrofe, bez efikasne državne uprave i prosvete, i sa svešću stanovništva između očajanja i apatije. Sa ovakvim zaleđem, srpska diplomatija i nije u mogućnosti da na međunarodnoj sceni učini više nego što je do sada učinila, odnosno da „legne na rudu“ kad god je od nje to zatraženo. Zato pitanje za Ivicu Dačića, Borisa Tadića i sve ostale nije zašto potežu pitanje podele Kosmeta, već zašto je od Srbije u proteklih dvadeset godina napravljena karikatura od države, koja nema kapaciteta da se izbori ni za minimum sopstvenih interesa, i koja na kraju krajeva, ni eventualnu podelu Kosova i Metohije ne bi mogla da sprovede na način koji ne bi izazvao opasnost po totalni krah ostatka države. Srbija je u proteklim decenijama izgubila mnogo, a danas ćemo opet izgubiti ako se i ovo pitanje prepusti Ivici Dačiću, Borisu Tadiću i njihovom okruženju, jer od jedne od najgorih vlada u novijoj istoriji Srbije se ne može očekivati da je u stanju da reši tako kompleksan problem kao što je problem Kosova. Stoga ni predsednik Srbije ni Vlada Srbije nemaju pravo da podrede interese države i naroda bezalternativnom priključenju EU, niti imaju pravo da u vezi sa Kosovom sprovode politiku „daj šta daš“.\nSudbina malih zemalja umnogome zavisi od razumevanja svetskih prilika i umešnosti diplomatije da se njima prilagodi, i zato Borisu Tadiću moramo postaviti pitanje – otkuda njemu uopšte ideja da je sposoban da vodi spoljnu politiku i da rešava „istorijske sukobe“, i otkuda ova vlada misli da ima pravo da donosi odluke koje se tiču sledećih generacija i vekova. Boris Tadić je, ničim izazvan, sebi dodelio istorijsku ulogu, i možda je njegova sreća što neće moći da sazna sud istorije, niti treba da se nada da će u narodnoj svesti biti gledan drugačije od Uroša Nejakog.\n Slobodan Antonić – Esej o podeli Kosova -http://webcache.googleusercontent.com/search?q=cache:DVBFiXYZCGcJ:www.koreni.net/broj31\n Teško do podele Kosova - http://www.nin.co.rs/pages/article.php?id=60558\n U tom smislu karakteristične je i nedavna izjava šefa delegacije EU u Srbiji Vensana Dežera, koji je izjavio da „veruje da EU prilikom odlučivanja o članstvu Srbije u Uniji neće želeti da ponovi "kiparski scenario", a da da je nesumnjivo da "Srbija i Kosovo imaju jasnu evropsku perspektivu". U istom tonu je i nedavna izjava komesara za pitanja proširenja EU Štefana Filea koji je saopštio da vreme, koje je Srbiji dato za prijavljivanje o stupanju u EZ „ističe“, te da je ona dužna da „iskoristi te poslednje nedelje i mesece, kako bi se pozabavila preostalim pitanjima“ čije rešavanje Brisel od nje zahteva. A EU zahteva hapšenje Ratka Mladića i Gorana Hadžića i da se na pregovorima sa vlastima tzv, Kosova „postigne konkretan rezultat


Inicijativa mladih za ljudska prava pozvala Rusiju na povlačenje iz Ukrajine\nAktivisti za ljudska prava i građani protestovali su 24. februara u Beogradu u znak protesta zbog ruske invazije na Ukrajinu.\nNevladina organizacija Inicijativa mladih za ljudska prava (YIHR) pozvala je u četvrtak, 24. februara, Vladu Rusije da odmah prekine napad i povuče svoje trupe s teritorija Ukrajine.\n“Vlada Ruske Federacije je poslala svoje trupe u suverenu i nezavisnu državu te agresijom i vojnom invazijom prekršila međunarodno pravo. Ovu situaciju smatramo krajnje zabrinjavajućom i neprihvatljivom jer ugrožava živote civila”, navodi se u saopštenju Inicijative.\nKako se dodaje, društva u kojima radi regionalna mreža Inicijative mladih za ljudska prava deluje u posleratnim zemljama: u Bosni i Hercegovini, Hrvatskoj, Kosovu, Crnoj Gori i Srbiji - i svedočila su posledicama rata i vojnih operacija poput ove.\n“Osuđujemo takve događaje i duboko saosećamo s patnjom ljudi u Ukrajini”, dodaje se u saopštenju.\nKako se zaključuje u saopštenju, neopravdano ponašanje Vlade Ruske Federacije ugrožava temeljna ljudska prava nebrojenih civila.\nPredsednik Rusije, Vladimir Putin, naredio je rano ujutru 24. februara početak vojne operacije u Ukrajini, ubrzo su usledila i prva garantiranja, a Ukrajina je proglasila ratno stanje.\nEvropska unija, Sjedinjene Američke Države (SAD) i druge zemlje odgovorile su sankcijama.\nSAD i Velika Britanija tražile su zajedničko delovanje pred Savetom bezbednosti UN.


TotalCar.rs » Tesla posluje u gubicima, ali Model 3 počinje sa proizvodnjom u julu\nTesla posluje u gubicima, ali Model 3 počinje sa proizvodnjom u julu\nnovo, proizvodnja, Tesla, TOP\nKompanija Tesla je objavila svoje finansijske rezultate za poslednji kvartal 2016. godine, otkrivši i da će osnovna verzija Modela 3 početi da se proizvodi kad je i najavljeno.\nFinansijske prilike ove kompanije još uvek su daleko od profitabilnosti: u poslednjem kvartalu prošle godine prijavili su gubitak od 121 milion dolara. Ipak, ova brojka je za dve trećine manja od brojke za isti period 2015. godine.\nBez obzira na finansijsku situaciju, izvršni direktor Tesle Ilon Mask u pismu akcionare obaveštava da će proizvodnja Modela 3 početi u julu. U pismu stoji i da će biti pravljeno više od 5 hiljada jedinica Modela 3 na nedeljnom nivou krajem ove godine. Tokom 2018, proizvodnja će porasti na do 10.000 jedinica nedeljno.\nMask je otkrio i da će proizvodnja Modela 3 biti jednostavnija nego što je za Model S i Model X. Kada se Model 3 nađe na tržištu, njegova početna cena iznosiće 35.000 dolara (oko 33.000 evra) i moći će da prevali oko 350 kilometara na samo jedno punjenje baterije.


Uslovi korišćenja - MediaMobile.rs\nPažnja: molimo vas da pažljivo pročitate uslove korišćenja pre upotrebe internet sajta Media Mobile. Korišćenjem našeg internet sajta potvrđujete da ste pročitali, razumeli i prihvatili ove uslove korišćenja (u daljem tekstu: Uslovi). Media Mobile doo Beograd zadržava pravo da u bilo kom trenutku izmeni Uslove unošenjem izmena u ovaj tekst. Predlažemo da s vremena na vreme posetite ovu internet stranicu i proverite da li su se Uslovi možda promenili od vaše poslednje posete.\nSadržaji objavljeni na internet sajtu Media Mobile, vlasništvo su Media Mobile doo Beograd i mogu se upotrebljavati samo u nekomercijalne svrhe, pri čemu se moraju poštovati i sva navedena upozorenja o autorskim pravima. Nije dozvoljeno menjati sadržaj ovog sajta ni na koji način, niti ga reprodukovati ili javno prikazivati, izvoditi, distribuirati ili na drugi način koristiti u javne ili komercijalne svrhe. Ukoliko želite da koristite sadržaje objavljene na ovom internet sajtu ili aplikaciji u druge svrhe od ovde navedenih potrebno je da nas kontaktirate radi dobijanja dozvole.


Kazne za poslodavce koji ne plate prekovremeni rad za 1. maj - Akta.ba\n29.04.2019. 17:09 / Izvor: Radiosarajevo.ba\nVlada Kantona Sarajevo želi da apeluje na poslodavce da ne rade za nastupajući praznik rada, jer svi znamo šta ovaj praznik znači za radnike, i oni trebaju da odmaraju na ovaj praznik, istakao je danas premijer Vlade KS Edin Forto.\n„Zakon o radu FBiH nije rekao da se ne smije raditi za praznike, ali oni moraju da budu plaćeni adekvatno, zakon je jasno propisao kako. Poseban apel upućujem i kompanijama iz trgovinskog sektora da se pridržavaju pravila o radnom vremenu na dan praznika“ kazao je na početku Edin Forto.\nDirektor Kantonalne uprave za inspekcijske poslove, Fahir Halilović, kazao je kako će razne inspekcije pri ovoj isntituciji nadzirati povredu zakona o radu i kršenje pravilnika o slobodnim danima.\n„Tržišna inspekcija će za prvomajske praznike nadzirati protok fiskalnih kasa i protok novca na dan praznika, ali će još tri inspekcije vršiti pojačani nadzor na dane praznika“, naglasio je Halilović.\nDirektor KUIP-a ponovio je da svaki poslodavac ima obavezu da vodi evidenciju o radu svojih radnika, a ako na zahtjev inspektora istu ne pokaže, može biti i novčano kažnjen, istakao je Halilović.\nŠumarska inspekcija sprovodit će aktivnosti na izletištima gdje se očekuje veći broj ljudi, kako bi se spriječio požar ili nelegalna sječa šuma.\n„Poseban naglasak bit će stavljen na parkove prirode Bijambare, vodopad Skakavac, Vrelo Bosne te Trebević, kao i nelegalni taksisti i nelegalni kombi prevoznici“, kazao je Halilović.\nHalilović je ponovio da Kantonalnoj inspekciji i njenim inspektorima nije svrha niti cilj da vrše naplatu kazni, ali će biti uključene i razne mjere preventive, ali će i naplaćivati kazne, ako budu primorani.\nNa mjestima gdje se očekuje veći broj ljudi, ispitivat će se ispravnost hrane, objekata gdje se uslužuje i prodaje hrana, a sve sa ciljem zaštite zdravlja gradjana kantona u vrijeme praznika, naglasila je Amela Babić, direktorica sanitarnog odjela KUIP-a.\nZa oba dana međunarodnog praznika rada, radnik ima pravo na veću plaću i poslodavac mu je dužan da isplati taj iznos.\n„Za sve radnike koji se zateknu na radu u vrijeme praznika, treba da dostave potvrdu da su primili veću plaću po tom osnovu, jer će u protivnom poslodavac biti sankcioniran“ kazala je Muvedeta Šetić, direktorica uprave za rad i zaštitu na radu.


Energetska efikasnost - pojam i značaj - Alfa Plam\nEnergetska efikasnost - pojam i značaj\nVerovatno ste često u prilici da čujete pojam energetska efikasnost ali da li ste se zapitali šta to ustvari znači i koliko je važno da se i Vi ponašate u skladu sa principima energetske efikasnosti. Može se reći da energetska efikasnost ima dva značenja: jedno se odnosi na performanse tehničkih uređaja a drugo na određene mere ponašanja.\nPovećanje energetska efikasnosti na makro nivou podrazumeva: zamenu neobnovljivih izvora energije (fosilna i nuklearna goriva) obnovljivim (energija vetra, vode, sunca, geotermalna energija i biomasa), zamenu energetski neefikasnih aparata efikasnim, usvajanje standarda po pitanju izolacije građevinskih objekata, zamenu stolarije u prostorima koji se greju ili hlade, ugradnju uređaja za regulisanje temperature u objektima, zamenu ili ugradnju efikasnih sitema grejanja i hlađenja.\nZnačaj energetske efikasnosti ogleda se u finansijskim uštedama ali i u očuvanju životne sredine. Na mikro nivou, svaki pojedinac bi trebao da povede računa o tome da gasi uređaje koje ne koristi ali i da prilikom odabira kućnih aparata obrati pažnju na klasu energetske efikasnosti proizvoda. Za proizvode se kaže da su energetski efikasni ako tokom rada imaju minimalne gubitke energije. Naravno, gubitak energije se ne može svesti na nulu ali se u teži ka tome da bude sveden na najmanju moguću meru. Primera radi, kod kotlova na pelet smatra se da kotlovi sa preko 90% stepena iskorišćenja energije imaju visok nivo energetske efikasnosti i nose oznaku klase A+ odnosno A++ energetske efikasnosti.\nVrlo se često ovaj pojam tumači i pogrešno, pa se smatra da povećanje energetske efikasnosti podrazumeva smanjen nivo kvaliteta života. Međutim, krajnji cilj mera za povećanje energetske efikasnosti podrazumeva racionalnije trošenje energije uz zadržavanje istog nivoa komfora ili čak u nekim slučajevima i povećanje nivoa udobnosti.


"Ne umeju da kažu ko će još u EU" @ Cafe.ba\n"Ne umeju da kažu ko će još u EU"\nŽENEVA - Srbija nastavlja sa reformama zbog svojih građana i svoje budućnosti, rekao je danas predsednik Srbije Aleksandar Vučić u Ženevi, gdje je učestvovao na Strateškom dijalogu o Zapadnom Balkanu u organizaciji Svjetskog ekonomskog foruma i istakao da od predstavnika svjetskih centara političke moći nije mogao da dobije odgovor na pitanje kakva je budućnost našeg regiona.\n"Mi ćemo da nastavimo reforme zbog naših gradana i zbog naše budućnosti. Hoćemo da unapredimo našu ekonomiju. Želimo da nastavimo ubrzani rast. Mi cemo zadržati naš rast na preko 3,6 odsto. Oni su za evro zonu smanjili sa 1,3 na 1,1 odsto", rekao je Vučić.\n"Bilo je bitno što smo čuli iz različitih delova Evrope da mora da se donese neka odluka vezano za naš region. Veoma je bitno da se u ponedeljak ili utorak sretnem sa Makronom", kazao je on\n"Kada pričaju o reformama, i pitate šta ako to uradimo, ne znaju da odgovore. Međutim, dobro je da su svi potvrdili jasnu i nedvosmislenu podršku evropskom putu svih naših zemalja", kazao je on.\n"Nisam krio pred svima da ćemo da sarađujemo sa svima, i da tako podižemo našu ekonomiju", rekao je on i dodao da je imao odlične razgvore sa čelnikom EBRD, i da očekuje da postanemo sjedište za 4. industrijsku revoluciju Svjetskog ekonomskog foruma.\n"Mislim da ćemo imati mnogo dobrih i važnih stvari da uradimo za naše građane", objasnio je on.\n"Postoji mnogo ideja i odluke moraju biti donete u narednih sedam meseci. Do maja ćemo morati znati. Za nas je izuzetno dobra vest sada već izvesno postavljenje komesara Olivera Varheljija za evropskog komesara za proširenje", dodao je on.\n"Mađarska je na našoj strani i kada to nije lako. Rekao je pred svima da Srbija bolje štiti prava velikog broja pripadnika mađarske manjine, nego bilo koja zemlja EU. Svaka čast na tome i hvala našim prijateljima", rekao je Vučić.


Ponudite posao, privremen ili stalan, za građane ugrožene trenutnom situacijom - Ozonpress :: internet portal\nNekoliko mladih Čačana udružilo se sa ciljem da pomognu najugroženijima, pre svega da olakšaju pronalaženje trenutnog ili stalnog zaposlenja.\nUsled aktuelne vanredne situacije dosta građana je sprečeno da obavlja svoje poslove, čime se kvalitet života i egzistencija osetno narušava. Sa druge strane, poslodavci su takođe suočeni sa izazovima poslovanja u datim okolnostima, gde je potrebno promeniti način poslovanja i prilagoditi se vanrednim okolnostima.\n— Naša zamisao kao neformalne grupe građana okupljene usled krizne situacije je da olakšamo potražnju poslova kroz sumiranje ponuda na jednom mestu i stvaranjem privremene platforme za ponudu i potražnju poslova koja će biti dostupna svima i laka za pretragu. S toga, molimo sve zainteresovane poslodavce da pošalju poslovne ponude na covid19grupazapodrsku@gmail.com sa osnovnim informacijama o poslu i da li se posao obavlja od kuće ili ne, a mi ćemo se potruditi da ponude stignu do što šireg broja ljudi.\nNadamo se da će akcija uroditi plodom i da ćemo na ovaj način olakšati prevazilaženje vanredne situacije na što bezbolniji i humaniji način — navode mladi sugrađani.\nNeformalna grupa građana trenutno organizuje volontere preko Fb grupe Cacak COVID-19 Grupa za Podrsku (https://www.facebook.com/groups/198404104781127/ ) u koju se mogu učlaniti svi zainteresovani da pomognu.\nMesec nad Srbijom


Ajdinović: Federalni tržišni inspektori sutra počinju kontrolirati cijene naftnih derivata - Zenicki.net\n– Nadzorima i mjerama je, prema do sad dostupnim podacima, obuhvaćeno i ukupno 2.915 osoba – državljana BiH s prebivalištem u RS koji su u BiH ušli preko graničnih prijelaza koji se nalaze na području FBiH, te su podaci – spiskovi s imenima, prezimenima, i adresama lica blagovremeno dostavljeni Inspektoratu Republike Srpske na daljnje postupanje i provođenje mjera izolacije. Isto vrijedi i za 301 osobu – državljana BiH s prebivalištem na području Brčko Distrikta, za koje su podaci dostavljeni Inspektoratu Brčko Distrikta – navodi se u saopćenju.\n– Obavještavamo osobe kojima je izrečeno rješenje o izolaciji da rješenje prestaje da važi istekom propisanog perioda izolacije od 14 dana. Naime, ukoliko su se osobe kojima su izdata rješenja o izolaciji pridržavale izrečenih mjera, te svakodnevno javljale nadležnoj epidemiološkoj službi i do isteka perioda izolacije nisu razvile nikakve simptome zaraze, zdravstveni nadzor se okončava nakon 14 dana. Kantonalni policijski organi svakodnevno vrše kontrole lica kojima su od strane federalnih sanitarnih inspektora izdata rješenja o stavljanju pod zdravstveni nadzor/obaveznoj izolaciji, te je u tom smislu Federalnoj upravi za inspekcijske poslove do sad dostavljeno ukupno 429 zbirnih službenih zabilješki o nepoštivanju izrečenih mjera na ime većeg broja osoba. U ovom trenutku možemo potvrditi da će protiv 64 osobe biti pokrenuti prekršajni postupci – dodaje se.\n– Povećanje cijena artikala s liste proizvoda na koje se primjenjuje mjera neposredne kontrole cijena koja je sastavni dio Odluke Vlade FBiH o propisivanju mjera neposredne kontrole cijena (brašno, ulje, riža, kvasac, povrće, voće, zaštitne maske, sredstva za dezinfekciju, itd.) je do sad evidentirano kod ukupno 25 subjekata nadzora – navodi se u saopćenju Federalne uprave za inspekcijske poslove.\nPrevZmajevi odradili drugi online trening, atmosfera među Bajevićevim igračima odlična\nNextSavjeti i preporuke o prehrani tokom izolacije i pandemije


Tanjug 17. maja 2021. 13:34\nISTOČNO SARAJEVO – Prethodnih 10 godina saradnje vlada Srbije i Republike Srpske doveli su do značajnih infrastrukturnih projekata čija će vrednost u narednom periodu biti veća od 1,6 milijadi maraka, izjavio je danas premijer RS Radovan Višković nakon sednice dveju vlada u Istočnom Sarajevu.\n„Danas ćemo da položimo kamen temeljac za tri hidroelektrane, Buk- Bjela, Foča i Paunci čija vrednost je preko 1,1 milijadre maraka. Danas smo razgovarali da vrlo brzo krenemo u izgradnju autoputa Sremska Rača – Bjeljina, što Srbija pomaže sa 100 milion evra“, najavio je Višković.\n„Koliki je zanačaj projekta koji treba Hercegovinu da približi Banjaluci i Beogradu govori to što on treba da omogući u nanrednim godinama da Hercegovina ima puno brži razvoj“, rekao je premijer RS.\nNaveo je da čhe Srbija i RS zajednički graditi i spomen kompleks Gradina – Jasenovac, ali i sprovoditi zajedničke projekte u oblasti obrazovanja.\n„Radićemo na tome da nastavni planovi, udžbenici iz nacionalne grupe predmeta budu identični, da obrazovni sistem približimo što je moguće više“, najavio je Višković.,\nDodao je kako se očekuje da se uskoro i most „Bratoljub“ u Bratuncu konačno stavi u funkciju.\n„Srbija je iz svojih sredstava izgradila pre dve godine most, ali na žalost institucije BiH treba da završe granični prelaz, više od dve godine građani na to čekaju. Nadam se da će do kraja juna to biti završeni i da se u julu ili avgustu okupimo i da most i granični prelaz stavimo u upotrebu“, rekao je premijer RS.\nVišković je naglasio da će u narednom periodu RS sa Srbijom sprovesti još mnogo poslova, od izgradnje „pametnih gradova“ do određenih projekata u oblasti zdravstva.\nOn je zahvalio građanima, Vladi i predsedniku Srbije na pomoći koju su pružili Bosni i Hercegovini i Republici Srpskoj u vreme pandemije.\n„Jaka Srbija je garant da i RS može da se brže i bolje kreće i razvija“, rekao je Višković.\nOn je zahvalio premijerki Brnabić za saradnju koju Vlada Srbije ima sa RS, i dodao da nema razloga da ta saradnja ne bude još bolja.\nNaglasio je da ta podrška znači puno za RS koja je na putu svog razvoja i izgradnje institucija i privrednog opravka posle rata devedesetih godina, i dodao da je jaka Srbija garant da RS može biti neometana na tom svom putu.\n„Mi se ponosimo svakim uspehom Srbije i njen uspeh je na neki nacin i naš uspeh i garancija da ćemo lakše prevazići sve probelme koje imamo“, rekao je Višković.\nOn rekao da izgradnja tri hidroelektrane na Drini zajedno sa Srbijom treba da obezbedi dovoljno energije za RS koja sada 70 odsto struje dobija iz uglja, i da su obnovljivi izvori energije obaveza prema EU.\n„Ne želimo sačekati tridesete godine kada će nam zabraniti da proizvodimo enegriju iz uglja, pa da uvozimo struju, ali iz njihovih nukeleraki. Ne želimo to da dopustimo, zato idemo u ove investicije“, precizirao je premijer RS.\nVišković je naglasio da se sa Srbijom pripremaju i važni projekti u oblasti snabdevanja gasom.


Martina spotom oborila muža s nogu, a ostale ostavila bez daha (VIDEO) – Čivijaš Radio Šabac\nMartina spotom oborila muža s nogu, a ostale ostavila bez daha (VIDEO)\nin ESTRADA, Featured, PEVAČICA\nRegionalna pop zvezda Martina Vrbos objavila je pesmu pod nazivom “Nestajem” koju je ekranizovala, a televizijska premijera zakazana je za utorak uveče u emisiji AmiG Show koja je nedavno ugostila Martinu i oborila sve rekorde gledanosti.\nSvi koji su bili u prilici da čuju pesmu pre premijere, saglasni su da se radi o budućem letnjem hitu koji će se slušati i van granica Balkana. Martina je dospela u žižu javnosti nedavno, tačnije tokom gostovanja u emisiji sa premijerkom Srbije Anom Brnabić. Pevačica je tada uživo otpevala više hitova legendarnih kolega sa područja bivše Jugoslavije i ostavila bez teksta prisutne u studiju, ali i gledaoce ispred televizijskih ekrana.\nMartine potpisuje pesmu i kao autor muzike i teksta, dok je za aranžman bila zadužena produkcija Matroda music. Martinina prijateljica, koreografkinja Mirela Škiljo potpisuje režiju.\nPesmu “Nestajem” ekranizovao je Branislav Pecaranin, a pored odlične pesme, pažnju gledalaca privukao je i Martinin bombastični izgled.\nPevačica je nedavno objavila i spot za pesmu pod nazivom “S tobom je sve”,a igrom slučaja skoro identičan video za novi singl objavila je i britanska muzička zvezda Adel.


A380 srećno prizemljen nakon ozbiljnog incidenta u vazduhu - Auto Republika\nNa letu aviona Air France Airbus A380-800, registracioni broj F-HPJE, na liniji Pariz – Los Anđeles, desio se ozbiljan incident iznad Grenlanda, na oko 200 nautičkih milja jugoistočno od mesta Nuuk. Naime, na motoru broj četiri, sa desne strane na najdaljoj poziciji u odnosu na trup aviona, je otpao ventilator kao i metalni prsten na ulazu u motor. Prvo što je posada letilice uradila, kao odgovor na kriznu situaciju je spuštanje na nižu visinu leta, kao i preusmeravanje na mali kanadski aerodrom Gus Bej, koji čak nije ni predviđen za saobraćaj ovako velikih letilica, odnosno čija je pista jedva 389 metara duža od minimalne dužine neophodne za poletanje A380. Avion je bezbedno sleteo nakon provedena dva sata u vazduhu, sa ozbiljnim nedostatkom.\nPutnici iz aviona su otkrili da je kvar na letilici uzrokovao značajnu buku i vibracije. Pregledom staze za sletanje, otkriveni su nedostaci koji su morali da budu otklonjeni pre samog sletanja aviona. Međutim, zbog nepripremljenosti ovako malog aerodroma, za manipulaciju ogromnom letilicom, odnosno zbog nedostatka pokretnih stepenica, putnici su ostali još dva sata zarobljeni u avionu.\nAir France je saopštio da je kompletna posada reagovala veoma profesionalno i da su situaciju prevazišli na najbolji mogući način. Objavljeno je, takođe, da su timovi stručnog osoblja poslati na mali kanadski aerodrom, kako bi pomogli putnicima da se preusmere na krajnju destinaciju, za koje namene je poslato više aviona iz baze, uključujući i Boeing 777.\nJedan od korisnika društvene mreže Twitter je kamerom zabeležio trenutke sletanja letećeg džina na mali aerodrom:\nPodsetićemo da ovo nije prvi ozbiljan vazdušni incident u kojem je učestvovao najveći putnički avion na svetu A380, s obzirom da je 4. oktobra 2010. godine, na letu 32, avio kompanije Qantas, na motoru broj dva, proizvedenom od strane kompanije Rolce-Royce (Trent 900), zbog fabričke greške, došlo do dezintegracije delova koji su oštetili najvažnije sisteme za upravljanje avionom i izazvali i požar, koji se ugasio sam od sebe. Bezbedno sletanje ovog aviona se smatra jednim od najvećih čuda u istoriji moderne avijacije.\ntags: Airbus A380 avionski incident izdvojeno prinudno sletanje\nprevious Benzinci po prodaji nadmašili dizele prvi put od 2009.\nnext Osporen video klip koji dokazuje rekord Alfa Romeo Stelvija


Učenici od prvog do četvrtog razreda osnovne škole mogu imati do 20 časova nedeljno obaveznih predmeta\nUčenici u srpskim školama imaju više časova nego što je to Zakonom o osnovnom obrazovanju i vaspitanju ("Sl. glasnik RS", br. 55/2013 - dalje: Zakon) dozvoljeno, istakao je ministar prosvete, nauke i tehnološkog razvoja, Srđan Verbić i zatražio da nadležna stručna tela preispitaju nastavne programe kako bi se ta praksa prekinula.\nVremenom su uvedeni novi predmeti, a i dalje se traže novi iako je broj časova ograničen na 20 u mlađim razredima i 25 u starijim, ističe ministar.\n"Đaci imaju više časova nego što je to Zakonom dozvoljeno i mi to moramo da uskladimo", dodao je Verbić.\nMinistar je rekao da razume socijalni momenat i da je cilj postići određeni fond da bi se za to primila plata, ali da se, ipak, mora imati u vidu interes đaka.\n"Sada je posao na Zavodu za unapređivanje obrazovanja i vaspitanja da revidira plan za osnovnu i srednju školu, da uradi analizu da li i koliko predmeti zadovoljavaju ono što su ciljevi i da u skladu sa tim Nacionalni prosvetni savet predloži rešenje", rekao je Verbić.\nMinistar smatra da treba smanjiti broj obaveznih izbornih predmeta - veronauke i građanskog vaspitanja.\n"Trebalo bi da se broj časova obaveznih izborih predmeta smanji i da se ne izučavaju svih 12 razreda osnovne i srednje škole nego u četitri. Stručna tela treba da procene kako i u kom obimu", rekao je ministar.\nVerbić je ukazao i da 14 godina od kako su uvedeni predmeti građansko vaspitanje i veronauka nije bilo ozbiljnih procena učinka tih predmeta i efekata nastave.\nSmatra da je neophodno da se stručna tela time pozavave i da izrade novi predlog plana izučavanja tih predmeta.\nČlan Nacionalnog prosvetnog saveta i predavač na Bogoslovskom fakultetu, Vladimir Vukašinović, smatra da bi takva odluka bila diskriminatorna i da đaci ne bi uspeli da steknu sva potrebna znanja.\nMinistar smatra i da je potrebno izmeniti Pravilnik o stepenu i vrsti obrazovanja nastavnika iz opšteobrazovnih predmeta, stručnih saradnika i vaspitača u stručnim školama ("Sl. glasnik RS - Prosvetni glasnik", br. 8/2015), koji propisuje neophodne kvalifikacije koje neko mora da ima kako bi držao nastavu iz određenog predmeta. Cilj je da jedan nastavnik može da bude predavač u više srodnih stručnih oblasti.\nIzvor: Vebsajt RTS, 18.12.2015.


MEĐUNARODNA ZAJEDNICA DA IZVRŠI JAČI PRITISAK NA PRIŠTINU | SRNA\nBEOGRAD, 18. JANUARA /SRNA/ - Direktor Kancelarije za Kosovo i Metohiju Petar Petković rekao je na današnjem sastanku sa ambasadorom Francuske u Srbiji Pjerom Košarom da očekuje da će međunarodna zajednica izvršiti snažniji pritisak na Prištinu.\nPetković je informisao Košara o situaciji u južnoj srpskoj pokrajini poslije odluke prištinskih vlasti da na Kosovu i Metohiji onemoguće održavanje referenduma o ustavnim promjenama u Srbiji, te ukazao da je potreban jači pritisak na Prištinu da se djelovanje međunarodne zajednice ne bi svelo na saopštenja i retoričke poruke.\nPetković smatra da onemogućavanje održavanja referenduma u srpskim sredinama predstavlja nastavak kampanje nasilja i represije nad srpskim narodom, ali i otvoreno nastojanje da se potpuno ponište i ukinu najelementarnija politička i građanska prava Srba, saopštila je Kancelarija za Kosovo i Metohiju.\n"Dodatno nespokojstvo unose izjave prištinskih političara da će Srbima na Kosovu i Metohiji i u budućnosti biti zabranjeno da glasaju na izborima koje raspisuje Srbija, posebno na izborima 3. aprila", rekao je Petković.\nOn je ukazao da je cilje te najave Prištine da obeshrabri srpski narod u borbi za opstanak i prava u južnoj pokrajini, ističući da takav scenario sigurno neće proći.\nPetković smatra da potezi Prištine voda ka ugrožavanju mira i nastavku opasne destabilizacije regiona, ali i poništavanju svih napora da dođe do uspostavljanja povjerenja i normalizacije odnosa na Kosovu i Metohiji.\n"Beograd, i pored svega ovoga, smatra da se sva otvorena pitanja mogu rešavati jedino mirnim putem i na tome će nastaviti da insistira, iako je neispunjavanje preuzetih obaveza iz briselskih dogovora od strane Prištine još jedna velika prepreka i izazov u procesu normalizacije odnosa", poručio je Petković.


Vlada Crne Gore predložila zabranu bilborda koji negiraju istorijske činjenice - Svet - Dnevni list Danas\nPočetna » Svet » Vlada Crne Gore predložila zabranu bilborda koji negiraju istorijske činjenice\nVlada Crne Gore predložila zabranu bilborda koji negiraju istorijske činjenice\nCrnogorska Vlada usvojila je izmene Zakona o javnom redu i miru na osnovu kojih se, između ostalog, neće smeti isticati bilbordi koji negiraju „jasne istorijske činjenice“.\n1Piše: Beta 27. decembra 2018. 20.49 Izmenjeno: 20.49\nDanašnja odluka Vlade usledila je pošto su u Budvi ove godine postavljani bilbordi kojima se veličao ulazak srpske vojske 1918. godine, posle Prvog svetskog rata.\nNajviši državni zvaničnici su tada osudili postavljanje bilborda navodeći da predstavljaju „falsifikovanje istorije“ i „atak na državu“.\nU predlogu koji je u medjuvremenu objavljen na sajtu Vlade Crne Gore se navodi da se neprimerenim i obmanjujućim sadržajima koji izazivaju uznemirenost i negodovanje gradjana smatraju „netačno iznošenje i negiranje jasno utvrdjenih istorijskih činjenica u vezi Crne Gore, iznošenje činjenica kojima se narušava teritorijalni integritet ili veliča okupacija Crne Gore, saradnja sa okupatorom ili se zastupaju fašističke, šovinističke i nacističke ideje i ideologije“.\nTakodje se propisuje da će se preduzetnik koji učini prekršaj kazniti novčanom kaznom od 500 evra do 5.000 evra, odgovorno lice u pravnom licu novčanom kaznom od 300 evra do 2.000 evra, a fizičko lice kaznom od 300 evra do 1.000 evra ili kaznom zatvora do 60 dana.\nPredstavnik Ministarstva unutrašnjih poslova Dragan Pejanović kazao je posle sednice Vlade da će se prekršajima kojima se narušava javni red i mir smatrati i radnja učinjena putem oglasnih i reklamnih objekata i panoa.\n„Vlada predlaže novi član kojim se propisuje prekršaj za lice koje na javnom mestu putem tih objekata i panoa objavljuje neprimerene i obmanjujuće sadržaje koji izazivaju negodovanje gradjana“, kazao je Pejanović.\nPored kazne Vlada predlaže i uklanjanje objavljenog sadržaja kao zaštitnu meru.\nNa pitanje novinara da li se na taj način poništava sve ono što Vlada Crne Gore ne smatra istorijskim činjenicama, ministar kulture Aleksandar Bogdanović je rekao da su osnov za donošenje ovakvog zakonskog rešenja našli u presudi Evropskog suda za ljudska prava u predmetu Graudi protiv Francuske koji se odnosio na umanjenje holokausta u jednoj knjizi, kada je Sud utvrdio to ne može predstavljati slobodu izražavanja.\nIzmene zakona je predložio potpredsednik Skupštine Genci Nimanbegu, inače funkcioner koalicije „Albanci odlučno“.\nbilbordi, Crna Gora, istorijaBeograd\nVulin: Vlada Crne Gore će morati da nađe drugo opravdanje za otimanje imovine SPC\nSlobodan Tesic kaže:\n28. decembra 2018. u 08.45\nTo je lepo i normalno ali uz pitanje ko je taj ko ce da ceni istorijske cinjenice?\nIz dosadasnjeg se vidi istina one narodne, hrani kuce da te ujede!\nBojim se da je i dalje aktuelna.


Rebec - Govornici - Ben Elder\nBA BSc FRICS ACIArb, RICS Global Director of Valuation\nBen je odgovoran za RICS-ove globalnih strategija procena, koje imaju ključnu ulogu u obezbeđivanju globalne finansijske stabilnosti kroz učešće RICS-a u razvoju i primeni međunarodnih standarda procena. Ben je kvalifikovan za ovu ulogu, a posebno zanimanje mu je pristup ekonomije i tržišta nekretnina.\nBenov je praktikant i cenjen akademski zaposlenik na visokim pozicijama na Univerzitetu Nottingham Trent i na “The College of Estate Management”. Ben se pridružio RICS-u kao globalni direktor procene vrednosti 2011. godine, kao član raznih odbora RICS-a, uključujući Međunarodno veće za upravljanje kao izabrani svetski predstavnik.\nKao priznanje Benove stručnosti, on je izabran za predsedavajućeg Odbora za standarde materijalnih sredstava IVSC-a i član sveobuhvatnog Odbora za standarde IVSC. Ovo imenovanje sledi uticajna razdoblja kao člana Globalnog savetodavnog foruma za fondaciju za procenu u SAD-u, kao i izvršnog savetodavnog foruma pri Međunarodnom savetu za standarde procene.\nU 2018. godini Ben je izabran za predsedavajućeg Komisije 9 (Procena) za Međunarodnu federaciju geodeta (FIG). Ben je doprineo poglavlju „Međunarodni standardi - ključ za utvrđivanje vrednosti zelenih zgrada?”, priručnika o održivim nekretninama objavljenog od strane Routledge 2017.


Đerlek ne odustaje: Nadam se da će Tutin pronaći model povećanja stepena vakcinacije\nNaslovnica NAJNOVIJE Društvo Đerlek ne odustaje: Nadam se da će Tutin pronaći model povećanja stepena...\nDržavni sekretar u Ministarstvu zdravlja Mirsad Đerlek ponovio je da je epidemiološka situacija u Novom Pazaru i Tutinu alarmantna, zbog čega su tim lokalnim samoupravama upućene preporuke koje trebaju da budu usvojene kako bi se korona virus obuzdao.\nOn je naveo da se nada da će Krizni štab opštine Tutin usvojiti plan po kom treba da se nađe model za povećanje stepena vakcinacije, da se duplira inspekcijski nadzor ugostiteljskih objekata i drugih mjesta okupljanja, da se u školama poveća broj dežurstava i uvedu selektivni veliki odmori, kako bi se spriječilo miješanje đaka.\n“U Tutinu smo u julu imali sedmoro novooboljelih (dnevno), a u avgustu 536. U Novom Pazaru smo tokom jula imali osam novozaraženihu, u avgustu 888. Ako smo prošle godine u junu, prije katastrofe, imali 389 novooboljelih dnevno pitanje je šta nas čeka sad u septembru”, naveo je Đerlek.\nPrema njegovim riječima, glavni razlozi naglog skoka broja novozaraženih su slab odziv za vakcinaciju, ljetovanja i masovna okupljanja građana.\nGradonačelnik Novog Pazara Nihat Biševac izjavio je prethodno da je epidemiološka situacija u Novom Pazaru pogoršana, ali je odbacio ocjenu da je taj grad, zajedno sa Tutinom, “ozbiljno žarište” korona virusa.


Ericsson na Sajmu potrošačke elektronike CES 2017 u Las Vegasu\nJan 6, 2017 CES 2017, Ericsson\nKompanija Ericsson povezuje najnovije tehnološke inovacije i njihovu vezu sa infrastrukturnim sistemima na najvećem svetskom sajmu potrošačke elektronike, CES 2017, u Las Vegasu u Nevadi. Polazeći od teme „Pretvaranje 5G tehnologije u stvarnost“, kompanija Ericsson pokazuje posetiocima kako mreže, mediji i IT zajednički unapređuju našu svakodnevicu i poslovanje.\nUlf Evaldon, direktor Sektora za strategiju i tehnologije u kompaniji Ericsson, kaže: „Inovacije se mere time koliko ljudi može da ih podeli, koristi i iskusi. Zahvaljujući našoj dugoj i bogatoj istoriji u oblasti povezivanja, dobro smo upoznati sa povratnom spregom između inovacija i iskustava. CES je za nas uvek odlična prilika da pokažemo svoje inovacije i radujemo se što ćemo predstaviti najnoviju tehnologiju za povezivanje, 5G, svojim partnerima i zajedničkim klijentima.“\nEricsson predstavlja više od 30 demoa novih tehnologija i unapređenih iskustava koja ljudi imaju kroz korišćenje najnovijih mreža i platformi. Posetioci CES sajma imaće priliku da uživaju u interaktivnim sportskim iskustvima kroz gledanje visoko-kvalitetnog video sadržaja u automobilima, zatim u virtuelnoj realnosti i proširenoj realnosti. Takođe će biti prikazani primeri upotrebe tehnologija u oblasti pametnih gradova, pametnih vozila, efikasnije i automatizovane proizvodnje i transformacionih TV iskustava.\nKompanije Intel, Qualcomm i Volvo Cars će pokazati inovativna rešenja koja su kreirana u saradnji sa kompanijom Ericssonom.\nEricsson će koristiti svoju tehnologiju za emitovanje programa za emitovanje intervjua uživo iz Ericsson Skybox lože za one koji vole da ostanu kod kuće, ali i dalje žele da budu u toku sa najnovijim predstavljanjima na CES sajmu.\nLG roboti biće atrakcija ovogodišnjeg CES sajma\nInovativni i moćni CordZero vakuumski usisivači kompanije LG


Letnja garderoba za posao sačinjena je od ovih 9 komada\nNa sreću, novi kancelarijski izgled krši stroge kodekse oblačenja i prati naš način života. Lagane tkanine, svetle boje, udobni krojevi sada se smatraju pogodnim za kancelariju, formirajući opuštenu estetiku koja ima za cilj da nas prati od jutra do mraka.\nLeto 2022. je vreme da ostavite cigaret pantalone na stranu i izaberete modele ležernog kroja koji omogućavaju telu da diše. Umesto mokasina preferiramo sandale ili espadrile sa zatvorenim vrhom sa platformama, dok je kancelarijska torba ona koju bismo nosili i na plaži, odnosno platnena ili od slame. Moderno odelo je takođe ključni komad koji jednim potezom stvara savršen stajling, dok su espadrile cipele koje ćemo nositi i na poslovnim sastancima i posle kancelarije dok uživamo u osvežavajućem piću.\nInvestirajte ovog leta u odeću koja je izrađena od lana ili pamuka i koja će vam omogućiti da se osećate prijatno tokom celog dana. Kancelarijski izgled definitivno može biti kreativan i ženstven, sve dok ne prestanete da tražite inspiraciju za nove kombinacije koje prevazilaze uobičajene i obnavljaju ne samo vaš stil, već i raspoloženje.\nU galeriji smo izdvojili komade u koje treba investirati ovog leta, ukoliko želite moderan office look.


Puna torba briga - Dimitrije Boarov - Peščanik\nU takozvanim stabilnim državama, kad vlada tokom jeseni kroz parlament progura budžet za narednu godinu, ona može mirno da uživa u vlasti, bar dok se ne primeti da taj budžet neće izdržati tekuće vetrove realnosti. Kod nas to pravilo ne važi, jer su problemi veći od budžeta, a relativna finansijska stabilnost, sama po sebi, ne garantuje dobru budućnost, pa se već danas premijer Vučić i njegovi ministri moraju podsetiti da je torba Srbije krcata velikim problemima i da se protekle, 2014. godine, jako malo odmaklo u pravcu njihovog rešavanja. Ne samo zbog nesposobnosti Srbije da se brzo menja, nego i zbog međunarodnih prilika.\nU tom pogledu valja odmah izneti hipotezu da Srbija od predsedavanja OEBS-om (pod ortačkom kabanicom Švajcarske) ne može imati nikakve koristi, pa bi uspeh bio i da se na toj poziciji ne pretrpi neka ozbiljnija politička šteta. Jer ministar spoljnih poslova Ivica Dačić, možda je dobar za avlijski fudbal, ali nema nikakvo iskustvo na velikom terenu, niti je iza njegovih leđa država relevantna za posredovanje između Rusije i EU (ma koliko to izjavljivale neke evropske diplomate).\nNa evropskom putu Srbija je u januaru prošle godine „otvorila“ pregovore u Briselu, a zatim se godinu dana nije dogodilo ništa. Uskoro ćemo zavideti Turskoj koja je posle trideset godina pregovaranja sa EU, već otvorila nekoliko poglavlja – i stala. Srbija je stala i pre otvaranja prvog poglavlja. Na primer, ponovo se govori o „paralelnim institucijama“ na Kosovu, zaustavljena je restitucija konfiskovane svojine nad zemljom, ponovo se odlaže privatizacija, to jest likvidacija 90 najvećih gubitaša iz paketa od 500 firmi „u restrukturiranju“, nijedan sudski proces u vezi ranijih privatizacija nije okončan, sudski sistem je već tri meseca paralisan advokatskim štrajkom, predsednik države pokazuje alergiju prema ustavnim promenama, itd.\nNi od prijateljstva sa Rusijom u narednih nekoliko godina ne treba ništa očekivati, jer se i ona sama nalazi u velikoj ekonomskoj krizi, koja će potrajati sve dok se jednog lepog dana ne oporavi svetska cena nafte. A to ne treba očekivati bar još dve godine, dok ne prođu predsednički izbori u SAD. Uostalom, ima stručnjaka koji smatraju da je vreme nafte, kao jednog od ključnih oruđa svetske politike – na zalasku, pa ni oporavak njene cene verovatno neće biti spektakularan.\nTo istovremeno znači da će i među investitorima sa Bliskog istoka početi više da se razmišlja o tome gde vredi ulagati petro dolare. Da li, na primer, vredi investirati u prodajne kapacitete i rezidencijalnu stanogradnju u državi u kojoj je recesija postala nepomerljiva slika nesposobnosti za reforme i prilagođavanje modernim vremenima? To jest, vredi li investirati u državu koja se ideološki opire „alijenaciji potrošačkog društva“ i teži „duhovnosti“ (ma šta to značilo), dok njeni popovi voze imperijalne automobile, a glavni propovednici školuju decu u prestižnim koledžima protestantskog severa. Uostalom, vredi se upitati šta će se sa arapskim novcem dogoditi kada uskoro američke kamate krenu u vis i kada ceo svetski kapital pohrli ka Volt stritu?\nIako je sporazum Srbije sa MMF-om navodno utanačen, a budžet za 2015. godinu i pisan „u saradnji“ sa ovom institucijom, osećam izvesnu hladnoću u stomaku od činjenice da je prihvatanje tog sporazuma u Vašingtonu odloženo za februar ili neki drugi prolećni datum. Svetske prilike nisu sigurne, stalno je sve u pokretu, a brzina razumevanja svetskih prilika u Beogradu nije naročita. To bi doista bila loša vest – da nam MMF počne odlagati datum sporazuma, kao inostrani kupci datum ulaska u Smederevsku železaru.\nTanak kadrovski sastav Vučićevog kabineta, koji treba da se suoči sa spomenutim krupnim problemima Srbije, dosada je nekako pokrivan vatrometima samohvale i neukusnim ulizništvom ministara i drugih vrhovnika premijeru, koji je (sticajem okolnosti) bio prinuđen da ih izabere. Istina, ulizništvo je poznato u politici širom planete i kroz celu dubinu istorije, ali je kod nas brzo stiglo do maksimalnog maksimuma, pa bi Vučić navodno mogao biti i „predsednik svetske vlade“ ili „kapiten političkog Bajerna“, itd. Problem je što sistem samohvale traži stalno „dodavanje“, a u Srbiji se prebrzo došlo do granica iznad kojih nije lako poskočiti. A Vučićev kabinet praktično ima ovu i narednu godinu za ozbiljan posao, jer će 2017. godina već biti predizborna, pa je doista pravi čas da se ministri afirmišu i pred narodom, tako da pokažu da su u stanju da menjaju svet u kome toliko siromaški živimo.\nNovi magazin, 09.01.2015.


Foto: AP/Jean-Francois Badias, Vladimir Živojinović, Shutterstock / RAS Srbija\nNaime, interesovanje građana za kupoprodaju i korišćenje bitkoina u svakodnevnim transakcijama naglo je skočila, pa su iz Narodne banke Srbije i Evropske centralne banke juče stigle instrukcije i upozorenja da se obrati pažnja prilikom trgovanja digitalnim novčićima. Suština je da je vrednost bitkoina veoma promenjiva, da je odgovornost na građanima i da država ne odgovara za gubitke.\nIz Narodne banke Srbije podsećaju da su i ranije više puta ukazivali da bitkoin i druge virtuelne valute nisu zakonsko sredstvo plaćanja i da centralna banka ne garantuje za njihovu vrednost.\nStav NBS se, kažu, nije promenio ni posle nedavnog usvajanja Zakona o digitalnoj imovini u čijoj izradi je učestvovala. Kako objašnjavaju, ovim zakonom se uređuje poslovanje ljudi koji obavljaju poslove sa digitalnom imovinom, ali cilj njegovog donošenja nije promovisanje ulaganja u virtuelne valute, već isključivo uređenje oblasti koja je znatno šira od ovih valuta i do sada nije bila pravno uređena.\nIz centralne banke napominju da je vrednost bitkoina i drugih virtuelnih valuta veoma promenljiva, kao i da bez obzira na trenutni veliki porast vrednosti bitkoina kretanje njegove vrednosti nije moguće predvideti. Dodaju da, u skladu s tim, tako velike oscilacije mogu jednom da prouzrokuju i velike finansijske gubitke građanima.\nTakođe objašnjavaju i da ulaganje u bitkoin više predstavlja vrstu investicije nego štednje, i da građani treba da budu svesni da svaka investicija može dovesti do dobitaka, ali i gubitaka.\nECB: Bitkoin pogodan za pranje novca\nBitkoin je poslednjih godina iskoračio iz svoje male "tržišne niše", i sada ga kupuju obični ljudi, investicioni fondovi, pa i velike korporacije. Neki čak uzimaju kredite da bi povećali kupovinu te kriptovalute, čija se vrednost skoro udesetostručila od prošlog marta.\nZato je predsednica Evropske centralne banke Kristin Lagard pozvala na globalno regulisanje trgovanja bitkoinom, navodeći da se ova digitalna valuta u nekim slučajevima koristi za aktivnosti pranja novca i da je zato potrebno zatvoriti sve "rupe" u regulativi.\n"TRGOVANJE BITKOINOM POGODNO ZA PRANJE NOVCA" Lagard upozorava: Što pre zatvoriti sve "rupe" u regulativi\n"Bitkoin je visoko špekulativna imovina koja je se koristi za neke čudne poslove i neke zanimljive i potpuno neprihvatljive aktivnosti pranja novca", rekla je Lagard na konferenciji Rojters Nekst i tako se pridružila brojnim regulatorima iz celog sveta u pozivima za primenu globalnih pravila i na kriptovalute.\nOna nije navela konkretne slučajeve u kojima je ta digitalna valuta korišćena za pranje novca, ali je rekla da ima saznanja da se vodi krivična istraga protiv tih ilegalnih aktivnosti.


Pomoć CP Turske u zbrinjavanju migranata – Crveni križ FBiH\nPomoć CP Turske u zbrinjavanju migranata\nAutor CK FBiH dana 05/11/2018\nCrveni križ Federacije Bosne i Hercegovine je krajem oktobra uputio molbu Crvenom polumjesecu Turske za donaciju materijalno-tehničkih sredstava za zbrinjavanje migranata u BiH. Tim povodom delegacija turskog Crvenog polumjeseca doputovala je u BiH, a u roku od 10 do 15 dana oni će već početi sa aktivnostima obezbjeđivanja smještaja za migrante u Bihaću i Velikoj Kladuši.\nGeneralni sekretar Crvenog križa FBiH Namik Hodžić sastao se danas u Sarajevu sa predsjednikom delegacije Crevenog polumjeseca za BiH Goksenom Yenigulom, a tom prilikom su razgovarali o temi migratske krize i zajedničkom djelovanju na tom planu.\nHodžić je zahvalio prijateljima iz sestrinske organizacije Crvenog polumjeseca Turske, sa kojima, kako je rekao, već dugi niz godina sarađuju i sa kojima je prošle godine potpisan sporazum o partnerstvu i saradnji.\n“Činimo ogromne napore u Crvenom križu BiH, zajedno s durgim nevladuinim organizacijama, i uz lidervsto Međunarodne organizacije za migracije (IOM) i vlasti BiH, pomognemo ljudima koji su krenuli prema Zapadnoj Europi, a u kontekstu da im olakšamo boravak ovdje i omogućimo što humaniji život”, kazao je Hodžić.\nDodao je kako se uz podršku truskog Crvenog polumjeseca, te Crvenog križa Švicarske, Italije, nastoji obezbijediti kvalitetniji smještaj za migrante, a posebno zbog činjenice da se približava zima.\n“Naši prijatelji iz Turske su ponudili pomoć u obezbjeđenju kontejnera za smještaj migranata, kontejnera sa tuševima i toaletima koji su neophodni u Velikoj Kalduši i Bihaću. Isto tako, radi se i o velikom broju šatora koji će služiti za smještaj migranata. Ovu donaciju očekujemo u narednih nekoliko dana”, kazao je Hodžić.\nDodao je kako će biti obezbijeđeni šatori od 105, zatim šatori od 63, te porodični šatori od 16 kvadratnih metara. Tu su također grijači za šatore, deke, dušeci, vreće za spavanje, sklopivi kreveti, kompleti suđa za porodicu, mobilne kuhinje (sa kapacitetom 1.000 obroka), te sanitarni kontejneri.\nHodžić je dodao kako se pomoć Crvenog polumjeseca neće bazirati samo na pomoći migrantima u Bihaću i Velikoj Kladuši, odnosno kako su spremni da su spremni pomoći kada je riječ o nedostacima u centrima Ušivak i Salakovac.\nPredsjednik delegacije Crvenog polumjeseca u BiH Goksen Yenigul istakao je kako ovo nisu prve aktivnosti Crvenog polumjeseca u BiH.\n“Mi smo i puno ranije bili aktivni, no specifičnost tih projekata je da su imali svoj početak i kraj, odnosno onus u na jedan način bili kratkoročni. Sada je jedna drugacija situacija, jer smo mi ovog puta u BiH došli radi jednog dugorocnog cilja i djelovanja”, kazao je Yenigul.\nOn je to rekao alaudirajući na to da će Crveni polumjesec otvoriti svoje predstavništvo u BiH.\n“Kada je riječ o migrantima, u toku su projekti koje je pokrenuo IOM, i mi smo se ovom projektu uključili kako bi obezbijedili smještaj za migrante. Planiramo da najkasnije u roku od 10 do 15 dana startujemo sa našim aktivnostima. U tom smislu ćemo dobiti logističku podršku iz Turske i naš cilj je da što prije obezbijedimo smještaj kroz šatore i kontejnere za migrante u Bihaću i Velikoj Kladuši. To je naš primarni cilj”, podvukao je Yenigul.\nNaglasivši kako vjeruje da će pitanje migrantske krize biti rješeno u narednom periodu, Yenigul je istakao kako će Crveni polumjesec Turske u narednom periodu kroz svoj ured biti stalno prisutan na području u BiH.\n“Naredne sedmice započinjemo i aktivnosti oko otvaranja ureda Crvenog polumjeseca u BiH”, rekao je Yenigul.


ČUDESNA STATISTIKA! Kada Katai igra Zvezda ne zna za poraz od Partizana - Crvena zvezda info\nČUDESNA STATISTIKA! Kada Katai igra Zvezda ne zna za poraz od Partizana\nNeverovatna statistika Zvezdinog Magika u sudaru sa večitim rivalom\nNema bolje satisfakcije za jednog igrača od iskrenih pohvala iz redova velikog rivala. Sportski direktor Partizana Ivica Iliev okarakterisao je Aleksandar Kataija kao najdominantnijeg igrača Superlige, momka spremnog da uvek postigne gol u utakmicama najvišeg intenziteta.\nIma impresivnu statistiku Aleksandar Katai u sudarima sa večitim rivalom i dalje nema poraz u prvenstvenim okršajima.\nPir u sudarima sa Partizanom Katai je nastavio i u februarskom okršaju kada je preciznim udarcem desnom nogom stigao do četvrtog pogotka u večitim derbijima.\nBiće, nesumnjivo, drugi strelac Superlige i ove subote najveća opasnost za gol Nemanje Stevanovića ili Aleksandra Popovića, ujedno i Zvezdin talisman.\nJer kada god Aleksandar Katai postigne pogodak u najvećoj svetkovini srpskog fudbala Zvezda skoro ne gubi.\nMomak iz Srbobrana debitovao je u Zvezdinom dresu protiv Partizana oktobra 2014. godine, kada je ušao u igru doživeo jedini poraz.\nTada su crno-beli imali značajno kvalitetniji tim od Crvene zvezde i remijem bez golova su praktično overili osvajanje šampionske titule. Katai je naredne takmičarske godine doživeo igrački procvat pod komandom Miodraga Božovića.\nIgrao je do tada najbolji fudbal života, što je potvrdio u 149. večitom derbiju odigranom na stadionu Rajko Mitić. Septembra 2015. godine Crvena zvezda je slavila sa 3:1 uz dva pogotka Uga Vijeire i precizan hitac Aleksandra Kataija sa 16 metara.\nOdigrao je Katai još dva derbija u prvom mandatu. Nije postigao pogodak, ali nije ni izgubio protiv Partizana (2:1, 1:1).\nTada je Zvezdin Magiko stavio zarez u okršajima sa timom sa druge strane Topčiderskog brda, ne sluteći da će nastavak biti još lepši i da će u drugom mandatu produžiti niz od osam prvenstvenih derbija bez poraza. A sa čak pet postignutih golova.\nZvezin kreativac je pogotkom iz penala oktobra 2020. godine sačuvao živu glavu crveno-belima na gostovanju u Humskoj (1:1), da bi imao malu ulogu u apriliskom derbiju prošle godine kada se borio sa zdravstvenim problemima.\nŠto se golgeterskog učinka tiče ove sezone je Aleksandar Katai bezgrešan u večitom derbiju. Na gostovanju u Humskoj opet je bio Zvezdin spasilac, pošto je na centaršut Rodića u samom finišu trzajem glavom pogodio prečku.\nUspeo je na toj utakmici i da pogodi prečku (takođe udarcem glavom), i promaši još jednu lepu prililku. Neuhvatljiv je bio u februaru. Inicirao je pogodak Ohija kada je nadskočio dvojicu štopera Partizana, da bi odličnu partiju zaokružio pogotkom na asistenciju Slavoljuba Srnića.


Carinska tarifa za 2018. godinu i novine u primeni carinskih i deviznih propisa\nVideo savetovanja / Carinska tarifa za 2018. godinu i novine u primeni carinskih i deviznih propisa\nCarinska tarifa za 2018. godinu i novine u primeni carinskih i deviznih propisa i\nKompanija Paragraf proširuje i nadograđuje svoje edukativne usluge uvođenjem online pristupa stručnim savetovanjima koje je održala u prethodnom periodu. Na osnovu efektivnog praćenja promena i novina u privredi i u javnom sektoru, kompanija Paragarf nastoji da kroz organizaciju edukativnih seminara/savetovanja, svim učesnicima obezbedi instruktivne smernice koje olakšavaju poslovanje, i na taj način neposredno utiče na stvaranje društveno-odgovornog sistema.\nKompanija Paragraf organizovala je i održala jednodnevno stručno savetovanje na temu "Carinska tarifa za 2018. godinu i novine u primeni carinskih i deviznih propisa".\nSavetovanje je održano u Beogradu, u Centru Sava, 11. decembra 2017. godine.\nSve carinske i devizne i druge spoljnotrgovinske teme kompanija Paragraf prati i objavljuje u okviru Specijalisa za carine, o čemu više možete pročitati na http://www.paragraf.rs/strane/poreski.html\nPredavači na savetovanju bili su Nadica Pantović, načelnik Odeljenja za carinsku politiku (Ministarstvo finansija - Sektor za carinski sistem i politiku), Jasminka Gajić, načelnik Odeljenja za TARIS u Upravi carina i Dragan Simić, odgovorni urednik stručnog časopisa Specijalis za carine.\nTeme kojima je posvećena pažnja na savetovanju bile su:\nNovine u primeni Uredbe o usklađivanju nomenklature Carinske tarife za 2018. godinu\nIzmene ostalih propisa u vezi sa Carinskom tarifom\nIsprave koje se prilažu prilikom uvoza, izvoza, odnosno tranzita robe\nPrikaz očekivanih novina u novom Carinskom zakonu\nAktuelna pitanja u sprovođenju carinskih postupaka


Izetbegović: Nikolić, Dačić i Vučić sazreli srpski nacionalisti - Sandžak Haber - Sandžačke Internet Novine\nNaslovna Vijesti Izetbegović: Nikolić, Dačić i Vučić sazreli srpski nacionalisti\nIzetbegović: Nikolić, Dačić i Vučić sazreli srpski nacionalisti\nU emisiji na televiziji FACETV predsednik predsedništva BIH Bakir Izetbegović izneo je delove razgovora između njega i predsednika Srbije Tomislava Nikolića sa kojim je nedavno imao sastanak u Beogradu pre trilateralnog sastanaka koji se održao u Ankari.\nBakir Izetbegović facetv\n“Nikoliću sam rekao ono što sam u Sarajevu najavio a to je da je potrebno da se suoči sa činjenicama o prošlosti BIH i o ustavnom i pravnom poretku BIH. Prije svega da na Balkanu nemaju nikakve dvije srpske države i da ih nikada neće ni biti, da u BIH nema srpske države, to sam mu rekao direktno u lice i to sam sve posle ponovio na press konferenciji tvrdi Izetbegović.\nNakon toga rukovao sam se sa predsednikom Nikolićem i dobio jednu ljudsku i državničku reakciju sa njegove strane.\nDetalje privatnog razgovora Izetbegović je izneo u emisiji FACE TV na kojoj je gostovao kod Senada Hadžifejzovića i dodao da je predsednik Nikolić prihvatio činjenicu da su užasni zločini učinjeni u BIH i da je eks Jugoslavija odnosno Srbija učestvovala u njima, ali da je pokušavao relativizirati stvari u smislu da je bilo zločina i sa druge strane i slično. “Međutim ono što smo u finalu dobili je njegovo izvinjenje u odnosu na Srebrenicu, dramatično, a koje je na neki način onda izazvalo reakcije u Banjaluci.”\nOn je kazao da mu je Nikolić rekao da su za njega u BIH svi jednaki i da su građani BIH.\n“Za Nikolića svi Bosanci rekao mi je da će učiniti sve da se izuzetni odnosi naprave, da ćemo zajedno otići na trilatralu koja se održavala u Ankari”.\nKomentarišući Nkolićev zaokret u politici Izetbegović je rekao da su “Nikolić i Dačić i Vučić sazreli srpski nacionalisti” dodajući da čitav region sazreva, i oni u Hrvatskoj i ovi u Srbiji čemu svedoči i intervju Vučića da “Srbi treba da progledaju” i dodao da su svi progledali izuzev Milorada Dodika za koga je rekao da je zakasneli velikosrbin.\nIzetbegović je dodao da je na trilaterali u Ankari predsednik Turske Abdulah Gul kritikovao javno stavove koje zastupa Milorad Dodik u prisustvu Tomislava Nikolića ali je rekao da je Nikolićev stav po tom pitanju izostao.


Prevodilac malteško srpski onlajn\nBesplatan onlajn prevod sa malteškog na srpski\nBesplatan malteško-srpski prevodilac za prevođenje reči, fraza i rečenica. Za početak prevođenja sa malteškog na srpski, unesite tekst na srpskom u gornji prozor. Zatim kliknite na zeleno dugme „Prevedi” i vaš tekst će biti preveden.\nPrevodilac Srpsko Malteško\nDrugi prevodilac sa malteškog na srpski\nZa prevod sa malteškog na srpski, unesite tekst u polje iznad i kliknite na dugme „Prevedi”. U donjem polju će se pojaviti prevod na srpskom. Ovaj prevodilac je ograničen na 1.000 znakova po prevodu.


Grejanje nemaju potrošači u blokovima 15, 16, 19, 19a, 20, 21, 22 i 23, duž dela Bulevara Milutina Milankovića, zatim u Bulevaru Arsenija Čarnojevića, Bulevaru Zorana Đinđića, Bulevaru Mihajla Pupina, kao i potrošači u ulicama Milentija Popovića, Vladimira Popovića, Proleterske solidarnosti i Ušće, navedeno je u saopštenju JKP „Beogradske elektrane”.\nSve raspoložive ekipe za hitne intervencije su na terenu i čine maksimalne napore da kvar bude otklonjen u najkraćem mogućem roku. Očekuje se da će redovna isporuka toplotne energije potrošačima u pomenutom delu Novog Beograda početi sutra, 27. novembra, u ranim jutarnjim satima.\nHLADNI RADIJATORI Deo blokova Novog Beograda i Kalvarija bez grejanja zbog kvara\nRobu će prodavati 250 firmi iz Kine i regiona\nZavršena je druga faza izgradnje Kineskog trgovinskog veleprodajnog centra „Zmaj“. Do sada je u njemu robu nudilo 70 kompanija iz Kine, Srbije i regiona, a sada se očekuje ponuda čak 250 kompanija.\nTUČA U AUTOBUSU Putnice se obračunavale pesnicama, MORAO DA SE UMEŠA I VOZAČ (VIDEO)\nNesvakidašnja scena zabeležena je juče u autobusu na liniji 87 kada su se dve žene potukle i to tako da je u sve morao da se umeša i vozač i spreči dalji obračun.\nKuća na tri sprata sa desetak stanova, smeštena u Ulici cara Uroša pod rednim brojem 12, ozbiljan je kandidat za zvanje najneobičnijeg stambenog zdanja u prestonici.\nUkinute liste čekanja u svim vrtićima\nU Beogradu više nema liste čekanja za mesto u vrtić, saopštili su juče čelnici Grada. U proteklih godinu i po dana otvoreno je 16 novih vrtića, a do kraja godine biće otvorena još četiri.


- Izrada vizira radi se na štampačima FDM štampom i trenutno u ovoj grupi u kojoj radimo mi smo u stanju da proizvedemo nekih stotinak vizira za potrebe zdravstvenih radnika na teritoriji Vojvodine, koliko im i isporučujemo dnevno - poručuje Todorović.\nNabavka 3D štampača, koji su se pokazali kao izuzetno korisni u ovoj situaciji, finansirana je, između ostalog i kroz različite projekte Evropske unije. iDEAlab je nastao u okviru Tempus projekta EU „Fostering students' entrepreneurship and open innovation in university-industry collaboration”.\nOva laboratorija učestvovala je u pokretanju projekta „Vizionari Srbije“ gde se akciji štampanja vizira od početka pridružilo i nekoliko poslovnih inkubatora i naučno-tehnoloških parkova. Trenutno je volonterski uposleno više od 60 kompanija, timova i pojedinaca. Osim štampanja vizira, startapi koji se u razvijaju u inkubatorima i Naučno tehnološkim parkovima pokušavaju da sprovedu u delo i još neke inovativne ideje, kako bi olakšali odbranu od #COVID19.\n- iDEAlab kao laboratorija kreirana je kroz projekat Evropske komisije. Trenutno se sva ta oprema stavila u funkciju izrade vizira za medicinsko i zdravstveno osoblje koje dobija vizire izrađene na 3D štampačima - dodaje Todorović.\nBroj pojedinaca i kompanija koji se uključuju u 3D štampanje svakodnevno raste, uključuju se i građani koji žele da pomognu, zahvaljujući mreži saradnika koja je uspostavljena tokom trajanja Tempus projekta.\nSRAMNO PRAVDANJE DIREKTORKE Policiju koja odvodi učitelja videli samo đaci iz prvih klupa\nU Gradskoj upravi Sremske Mitrovice ne reaguju na peticiju roditelja da se suspendovani učitelj, koga je policija pred đacima izvodila iz škole, vrati na posao.


Aleksić: U SSP prešli članovi Narodne stranke iz Smedereva a ne iz Smederevske Palanke - Politika - Dnevni list Danas\nPočetna » Politika » Aleksić: U SSP prešli članovi Narodne stranke iz Smedereva a ne iz Smederevske Palanke\nAleksić: U SSP prešli članovi Narodne stranke iz Smedereva a ne iz Smederevske Palanke\nPotpredsednik Narodne stranke Miroslav Aleksić izjavio je danas da je greškom naveo da je odbor te stranke iz Smederevske Palanke prešao u Stranku slobode i pravde (SSP), a da su u SSP zapravo prešli neki članovi odbora Narodne stranke iz Smedereva.\n0Piše: Beta 23. septembra 2020. 12.52\nMiroslav Aleksić Foto: FoNet/Nenad Đorđević\n„Izvinjavam se zbog lapsusa koji sam izgovorio u gostovanju na televiziji N1. Istina je da je u SSP prešao predsednik Gradskog odbora Narodne stranke Smederevo, koji je u stranku Dragana Djilasa pokušao da odvede još neke članove Narodne stranke. Taj čovek je sada poverenik SSP za Smederevo“, rekao je Aleksić.\nAleksić je juče za televiziju N1 rekao da bi slagao ako bi rekao da slučaj bivšeg potpredsednika Narodne stranke Nikole Jovanovića nije uzdrmao odnos sa Strankom slobode i pravde.\n„On (Jovanović) je taj koji je radio na tome da i druge odvede u SSP“, rekao je potpredsednik Narodne stranke.\nMiroslav Aleksić, Narodna stranka, SNS\nOmladina Narodne stranke: Ogroman porast zagađenosti, a grejna sezona nije ni počela


Oli Ren: Spor Turske i Kipra ugrožava misiju Evropske unije na Kosovu\nSpor Turske i Kipra mogao bi da ugrozi evropske bezbednosne snage na Kosovu jer onemogućava bolju saradnju misija EU i NATO u Prištini, rekao je danas komesar za proširenje EU Oli Ren.\nEvropska unija se priprema za preuzimanje od Ujedinjenih nacija kontrole nad policijskim snagama na Kosovu, ali i traži jačanje saradnje svoje misije, koja ima 1.600 pripadnika, i 16.000 NATO mirovnjaka koji u stacionirani u južnoj srpskoj pokrajini. Turska, članica NATO, međutim, blokirala je te planove u znak protesta zbog veta Kipra na uspostavljanje snažnijih odbrambenih veza Ankare i Brisela.\nOli Ren je, ocenivši da je u pitanju evropski problem koji šteti EU, njenim građanima, a potencijalno evropskim vojnicima i policajcima, zatražio da se to pitanje konačno reši. Evropski komesar je u Helsinkiju poručio predstavnicima Turske i Republike Kipar da prenesu svojim prestonicama njegov stav.\nTurska želi da Brisel ubedi Kipar, članicu EU, da povuče svoj veto na nastojanje Ankare da postane pridružena članica Evropske odbramdbene agencije. Ankara takođe želi da bude više konsultovana o bezbednosnim pitanjima EU, tvrdeći da već učestvuje u misijama koje vodi EU, uključujući predviđenu misiju na Kosovu. Približavanje Turske Evropskoj uniji otežano je podelom Kipra koji je podeljen nakon turske invazije 1974. godine na severni deo ostrva.


MINSK: Ruski plaćenici planirali terorističke akte u Belorusiji\n30. 07. 2020. u 10:53\nBELORUSIJA sumnja da je grupa od više od 30 osumnjičenih ruskih plaćenika, koji su uhapšeni u toj zemlji, planirala da izvrši "terorističke akte" u toj zemlji, izjavio je danas državni sekretar beloruskog Saveta bezbednosti Andrej Raukov.\nOn je, obraćajući se novinarima, rekao da se do 200 plaćenika i dalje nalazi u Belorusiji i da bezbednosne snage tragaju za njima, prenosi Rojters.\nAmbasador Rusije u Belorusiji izjavio je ranije danas da je pozvan na razgovor u Ministarstvo spoljnih poslova te zemlje, nakon što su bezbednosne snage Belorusije zadržale u pritvoru više od 30 ruskih državljana kod Minska, za koje se sumnja da su plaćenici, preneo je Rojters pozivajući se na agenciju RIA.\n29. 07. 2020. u 19:15\nNEMA ŠALE SA LUKAŠENKOM: U Belorusiji pritvoreno više od 30 stranih militanata\n29. 07. 2020. u 12:54\nLUKAŠENKO ZBUNIO JAVNOST: Predsednik Belorusije tvrdi - preboleo sam koronu na nogama\n28. 07. 2020. u 22:50\nU Belorusiji su uhapšena 33 ruska državljanina, za koje se navodi da su članovi ruske grupe privatnih vojnih plaćenika "Vagner".\nDo hapšenja je došlo nakon što je 200 članova te grupe ušlo u Belorusiju, izjavio je neimenovani policijski izvor, a prenela je agencija Belta.\nBeloruska novinaska agencija je objavila imena, prezimena i datume rođenja navodnih rukskih plaćenika, preneo je Rojters.\nBelorusija Rusija hapšenje terorizam plaćenici


Kuvajt spreman za ulaganja u Srbiju : Nadlanu.com\nKuvajt spreman za ulaganja u Srbiju\nObjavljeno 14. apr 2013. / 21:00:02\n"Verujemo da možemo više. Srbija ima mnogo mogućnosti. Energetika je postala krupno pitanje u našim razgovorima. Naravno, imamo prioritete u saradnji, a to su investicije, trgovina i turizam. Naša vojna saradnja traje već tri decenije, a sada razgovaramo o proširenju u oblastima poljoprivrede, energetike, turizma i zdravstva", rekao je on RTS-u.\nEl Sabah, koji je šef diplomatije Kuvajta i predsednik Kuvajtskog fonda za arapski ekonomski razvoj, smatra da bi Kuvajt i Srbija trebalo da povećaju trgovinsku razmenu koja iznosi svega dva i po miliona dolara godišnje.\nRTS je javio da, posle Ujedinjenih Arapskih Emirata, najave ulaganja stižu i iz Kuvajta. Kuvajt je nedavno je odobrio kredit od 25 miliona evra pod povoljnim uslovima za izgradnju železničke stanice "Prokop" u Beogradu.\nGrađevinska preduzeća iz bivše Jugoslavije ostvarila su ranije značajne poduhvate u Kuvajtu, a vodotoranj, simbol grada Kuvajta, izgradilo je beogradsko preduzeće "Ivan Milutinović".\n"Vodotornjevi su u mislima svih Kuvajćana, kao simbol saradnje dve prijateljske zemlje. Od sticanja nezavisnosti 1961. godine, Kuvajt je uspostavio diplomatske odnose sa bliskim i prijateljskim zemljama sa kojima delimo iste vrednosti. Bivša Jugoslavija bila je tada ključni igrač u Pokretu nesvrstanih, čije vrednosti delimo. Visoko cenimo vašu podršku tokom iračke invazije Kuvajta", rekao je El Sabah.\nKuvajt raspolaže desetinom svetskih rezervi nafte, a pododica El Sabah vlada tom zemljom poslednjih 250 godina. Kuvajt je investirao 50 milijardi dolara u infrastrukturu više država.


SDS: Nema ništa sporno u naoružavanju MUP-a RS – BDC TV\nSDS: Nema ništa sporno u naoružavanju MUP-a RS\nSrpska demokratska stranka (SDS) smatra da nema ništa sporno u naoružavanju puškama pripadnika Ministarstva umutrašnjih poslova (MUP) Republike Srpske, izjavio je danas u Istočnom Sarajevu potpredsjednik te stranke Kostadin Vasić.\nPrema njegovim riječima, bh. entitet Republika Srpska ima svoje zakone i policiju koja treba da bude “naoružana ne drvenim, nego pravim puškama”.\nPrema njegovim riječima, SDS je podržavao i podržava policiju RS.\n“Vjerujemo u policiju Republike Srpske, da je to poštena policija i da treba da bude naoružana”, rekao je Vasić.\nOsvrćući se na medijske napise, među kojima je i britanski Guardian, u kojima se kritikuje nabavka pušaka za MUP RS, Vasić je rekao da u ovome nema ništa sporno, ali da je druga stvar što se nekome ne sviđa.\nPredsjednik RS Milorad Dodik izjavio je juče u Istočnom Sarajevu da će entitetski MUP, putem Republičke direkcije za promet naoružanja i vojne opreme, kupiti 2.500 pušaka za pripadnike ovog ministarstva, jer je to njegovo legitimno pravo.


Brisel pokušava da suzbije dezinformacije i uredi političko oglašavanje – Centar za razvoj lokalnih medija\nBrisel želi da pojača borbu protiv dezinformacija dok su u ofanzivi protivnici vakcinisanja, a u opsežnom akcionom planu za odbranu demokratije predstavljenom u četvrtak, predviđa se i regulisanje političkog oglašavanja i bolje zaštita novinara.\nNevladine organizacije to vide kao „dobar signal“, ali u očima sindikata previše je „stidljiv“.\nEvropska komisija namerava da ojača svoj kodeks najboljih praksi protiv dezinformacija pokrenut 2018. godine, koji je dobrovoljno potpisalo nekoliko digitalnih platformi (Google, Facebook, Twitter, Microsoft, Mozilla, a juna 2020. i TikTok), kao i igrači u sektoru oglašavanja.\nTa inicijativa – Zakon o digitalnim uslugama, pored dugo očekivanog predloga propisa koji bi evropska izvršna vlast trebalo da predstavi 15. decembra, ima za cilj uspostavljanje jasnih i obavezujućih pravila za digitalne platforme. Jer za Brisel samoregulacija internet igrača više nije dovoljna.\n„Dezinformacije nisu nešto trivijalno, govorimo o zaista opasnim napadima“, rekla je potpredsednica\nEvropske komisije zadužena za vrednosti i transparentnost, Vera Jurova za AFP, ističući potrebu da se „smanji trenutno ogroman uticaj“ lažnih informacija o vakcinama protiv KOVIDA-19.\nEvropska komisija koja je već osudila kampanje koje su vodile Rusija i Kina povezane sa pandemijom, predlaže da može da izrekne finansijske sankcije počiniocima stranog mešanja.\nKomisija koja je ove godine podstakla platforme-potpisnice kodeksa dobre prakse da saopšte svoje postupke protiv lažnih i obmanjujućih informacija koje se odnose na korona virus, želi da ih podstakne da pojačaju napore da daju prednost autoritativnom sadržaju koji potiče iz zdravstvenih ustanova.\nEvropska izvršna vlast takođe traži od njih veću transparentnost u pogledu izvora dezinformacija, njihovih algoritama i više pristupa njihovim podacima za istraživače.\nZa razliku od ilegalnog sadržaja, borba protiv dezinformacija ne podrazumeva obavezno povlačenje sadržaja. „Ne želim da stvorim Ministarstvo istine“, rekla je Vera Jurova.\nZa NVO „Avaaz“ ovaj plan bi mogao biti zaista „inovativan“, ako se „platforme drže odgovornim (…) sa jasnim ciljevima i nadzorom“.\nCCIA, lobi tehnoloških giganata u Briselu, „pozdravio je“ metod Komisije „koji uključuje razne zainteresovane strane“ i rekao da je spreman da sarađuje s njom kako bi „podržao ove važne napore“.\n„Osnivač i izvršni direktor Facebook-a Mark Zakerberg moći će mirno da spava“, poručio je ironično Evropski savez sindikata (ETUC), osuđujući „stidljive mere“.\nKomisija se takođe bavi političkim oglašavanjem i ciljanjem korisnika društvenih mreža na osnovu njihovih ličnih podataka.\nTaj problem je ilustrovan skandalom britanske kompanije „Cambridge Analitica“ koja je prikupila podatke 87 miliona korisnika Fejsbuka da bi sprovela kampanje masovne manipulacije kako bi uticala na britanske i američke glasače.\nEvropska izvršna vlast će tokom 2021. godine predložiti propis da bi uvela pravila uoči sledećih izbora za Evropski parlament 2024. godine.\n„Želimo da političko oglašavanje bude što transparentnije, tako da svi glasači znaju ko im šalje poruku, ko to plaća, u koje svrhe“, objasnila je Vera Jurova.\nDrugi prioritet plana je jačanje slobode i pluralizma medija, čija se situacija „pogoršala“, podvukla je Vera Jurova.\nKomisija će preporučiti mere za sigurnost novinara, suočenih s porastom napada i pretnji, fizički i na mreži.\nOna će predstaviti inicijativu krajem 2021. godine kako bi ih zaštitila od pravnih radnji čiji je cilj zastrašivanje štampe i pokretanje javne rasprave.\n„Nadamo se da će strog propis biti u srcu ove inicijative“, komentarisala je Linda Ravo, iz NVO Liberties.\nPraksu tužbi protiv kritičara vlasti, u porastu u mnogim zemljama EU, osudila je grupa od 85 nevladinih organizacija u kolumni koju je u utorak objavio list „Mond“.\nMalteška istraživačka novinarka Dafne Caruana Galicia, ubijena 2017. godine automobilom-bombom, bila je predmet više od 40 sudskih postupaka za klevetu. Trideset se i danas vodi protiv njene porodice.\nPored toga, akcioni plan za medije predviđa inicijative za podršku tom sektoru čiji prihodi od oglašavanja opadaju u korist digitalnih giganata.


Kako je saopšteno iz Ministarstva ekonomskog razvoja, Milatović se zahvalio na posjeti i na veoma bliskoj saradnji koju razvijaju sa Crnom Gorom.\nMinistar je ocijenio da je temelj odličnih odnosa između Crne Gore i Sjeverne Makedonije intenzivan politički dijalog, zajednička posvećenost regionalnom povezivanju, kao i saradnja u okviru regionalnih inicijativa.\n“Bilateralni odnosi sa Sjevernom Makedonijom u punom smislu zaslužuju karakter odličnih, imajući u vidu činjenicu da između dvije države nema otvorenih pitanja, uvažavajući sadržajnu saradnju na svim nivoima“, istakao je ministar Milatović.\nOcijenjeno je da postoji potreba za održavanjem sastanka Mješovite komisije za ekonomsku saradnju, a sve u cilju dinamiziranja ekonomskih odnosa dvije zemlje.\nMilatović je Trpkoskog upoznao sa aktuelnim stanjem u Crnoj Gori.\n“Trenutna epidemiološka situacija nalazi se u fazi stabilizacije i istovremeno bilježimo snažan trend pada oboljelih što je dobar preduslov za pozicioniranje Crne Gore kao atraktivne i sigurne turističke destinacije”, naglasio je ministar ekonomskog razvoja.\nAmbasador je ukazao na značaj obezbjeđenja nesmetanog ulaska u Crnu Goru turistima i građanima Sjeverne Makedonije i dao sugestije, što je Milatović prihvatio i kazao da će kroz djelovanje Savjeta za borbu protiv koronavirusa ti predlozi biti razmatrani, uz nadanje da će do njihove realizacije doći u najkraćem periodu.\n“Trpkoski se zahvalio na prijemu i istakao da postoji interesovanje za intenzivniju saradnju sa Crnom Gorom u svim oblastima, posebno u oblasti ekonomije i turizma, uz održavanje kvalitetnih međudržavnih odnosa, dodajući da Crnu Goru doživljavaju kao prijateljsku i blisku zemlju Sjeverne Makedonije tim prije jer u velikoj mjeri dijelimo tradicionalne, kulturološke i geopolitičke vrijednosti. Sagovornici su se saglasili da, u okviru započetih regionalnih posjeta Milatovića, postoji potreba za posjetom Sjevernoj Makedoniji u cilju intenziviranja dosadašnje saradnje, ali i razmjene informacija, iskustava i prakse u oblastima koje su predmet zajedničkog interesovanja”, zaključuje se u saopštenju.